hotchpotch/miracl-hf-unified huggingface dataset:
తీగెల శేషారావు
తీగెల శేషారావు ప్రముఖ రంగస్థల నటులు.
శేషారావు తల్లిదండ్రులు నంగీతంలో ప్రావీణ్యం ఉన్నవారు. సంగీతంలో చాలా కృషి చేశారు. అంతేకాకుండాశేషారావు మామగారు చదలవాడ నుబ్బయ్య ఫిడేల్ వాయిద్యకారులు. అలా శేషారావుకి నాటకరంగంపై ఇష్టం కలగడానికి గృహవాతావరణం కూడా బాగా తోడ్పడింది. మహాగాయకరత్న, సంగీత విద్వాన్ మహావాది వెంకటప్పయ్యగారి సలహాలు, ఆశీస్సులతో నాటకరంగంలో గుర్తింపు పొందారు.
తొలినాళ్లలో చేబ్రోలు, ముట్లూరి మొదలైనవారి నాటక సమాజాల వారు ప్రదర్శించే సాంఘిక నాటకాలలో వివిధ పాత్రలు ధరించారు. ఆ తరువాత పౌరాణిక నాటకాలలోకి వచ్చారు. హరిశ్చంద్ర నాటకంలో "వీరబాహుడు" పాత్రద్వారా మొదటిసారిగా రంగస్థల ప్రవేశం చేశారు. చేబ్రోలు హైస్కూలు నాటకం కృష్ణరాయబారం లో భీముని పాత్ర ధరించి ప్రశంసలు పొందారు. పరాశరం లక్ష్మయ్యనూరి, నన్నపనేని వీరయ్యలు శేషారావు ప్రోత్సహించారు. చేబ్రోలు గాంధీ నాట్యమండలి, గుంటూరు స్టార్ థియేటర్, గుంటూరు రిక్రియేషన్ క్లబ్, తెనాలి ఆంధ్రా ఆర్టిస్టు అసోసియేషన్ మొదలైన సమాజాలలో భీముడు, యముడు, పాపారాయుడు, విశ్వామిత్రుడు, ఘటోత్కచుడు మొదలైన పాత్రలు ధరించారు. పీసపాటి వారి సమాజంలో 15 సంవత్సరాలు పనిచేశారు. ప్రథమ ప్రపంచ తెలుగు మహాసభలో నటుడుగా పాల్గొన్నారు.
టార్క్
టార్క్ (Torque) అనగా అక్షం, ఉపస్తంభము (బరువును సులభంగా పైకి లేపడానికి ఊతంగా ఉపయోగించుకునేది), లేదా కీలుతిరిగేచీల చుట్టూ వస్తువు భ్రమణం చేయడానికి బలం యొక్క ధోరణి. బలం అనేది తోయటం లేదా లాగటం వంటిది, టార్క్ అనేది ఒక వస్తువును మెలితిప్పడం వంటిదిగా భావించవచ్చు.
టార్క్ సమీకరణము ఇలా ఉన్నది:
ఇక్కడ F అనేది ఫోర్స్ వెక్టార్ మరియు r అనేది ఇక్కడ బలప్రవర్తక పాయింట్ కు భ్రమణ అక్షం నుండి వెక్టార్.
టార్క్ యొక్క యూనిట్లు అనేది దూరంచే గుణించబడే బలం. టార్క్ యొక్క SI యూనిట్ న్యూటన్-మీటర్. అత్యంత సాధారణ ఆంగ్ల యూనిట్ ఫుట్-పౌండ్.
హృతిక్ రోషన్ సినిమాల జాబితా
హృతిక్ రోషన్, ప్రముఖ బాలీవుడ్ నటుడు. బాల నటునిగా మూడు సినిమాల్లో కనిపించారు ఆయన. హృతిక్ తాతయ్య జె.ఓం ప్రకాష్ దర్శకత్వం వహించిన ఆషా(1980) సినిమాలో మొట్టమొదటిసారిగా కనిపించారు హృతిక్.1986లో భగవాన్ దాదా సినిమాలో రజనీకాంత్ పెంపుడు కొడుకుగా నటించారు హృతిక్. ఆ తరువాత  తన తండ్రి రాకేష్ రోషన్ దర్శకత్వంలో వచ్చిన ఖుద్గర్జ్(1987), కరణ్ అర్జున్(1995) వంటి నలుగు సినిమాలకు సహాయ దర్శకునిగా పనిచేశారు ఆయన.
నేషనల్ లైబ్రరీ ఇశ్రాయేలు
నేషనల్ లైబ్రరీ ఇశ్రాయేలు (הספרייה הלאומית - HaSifria HaLeumit - National Library of Israel) యొక్క ఇజ్రాయెల్ దేశం యొక్క జాతీయ గ్రంథాలయం. లో జెరూసలెం యొక్క హీబ్రూ యూనివర్శిటీ ప్రాంగణంలో ఉంది.
మొదటి ప్రపంచ యుద్ధంలో భారత సైన్యం పాత్ర
మొదటి ప్రపంచ యుద్ధంలో భారత సైన్యం పెద్ద సంఖ్యలో డివిజన్లు, స్వతంత్ర బ్రిగేడ్లను యూరోపియన్, మెడిటరేనియన్, మధ్య ప్రాచ్య యుద్ధరంగాల్లో పనిచేసేందుకు పంపింది. పదిలక్షలకు పైగా భారత సైనికులు విదేశాల్లోని ఈ యుద్ధంలో పాల్గొనగా యుద్ధరంగంలో 62 వేలమంది మరణించారు, మరో 67 వేలమంది గాయపడ్డారు. మొత్తానికి కనీసం 74,187 మంది భారత సైనికులు ఈ యుద్ధసమయంలో మరణించారు.
మొదటి ప్రపంచ యుద్ధంలో భారత సైన్యం జర్మన్ సామ్రాజ్యానికి వ్యతిరేకంగా జర్మన్ తూర్పు ఆఫ్రికాలోనూ, పశ్చిమ యుద్ధరంగంలోనూ పోరాడారు. మొదటి వైప్రెస్ యుద్ధాల్లో పోరాడి ఖుదాదాద్ ఖాన్ విక్టోరియా క్రాస్ పొందిన తొలి భారతీయుడయ్యారు. భారతీయ డివిజన్లను ఈజిప్టు, గల్లిపోలీ కూడా పంపారు, దాదాపు 7 లక్షల మంది మెసపటోమియాలో ఒట్టోమాన్ సామ్రాజ్యానికి వ్యతిరేకంగా పోరాడారు. కొన్ని డివిజన్లను విదేశాలకు పంపగా మిగిలిన డివిజన్లు భారతదేశంలో వాయువ్య సరిహద్దుకు రక్షణగానూ, అంతర్గత భద్రత కోసం, శిక్షణ విధుల్లోనూ ఉండిపోయాయి.
1942 నుంచి భారత కమాండర్-ఇన్-ఛీఫ్ గా విధులు నిర్వర్తించిన ఫీల్డ్-మార్షల్ సర్ క్లాడ్ ఆకిన్లెక్ - భారత సైన్యం వారికి (బ్రిటీషర్లకు) లేకపోయి ఉంటే రెండు యుద్ధాలను దాటుకు రాగలిగేవారు కాదు అని పేర్కొన్నారు.
1902లో హెర్బర్ట్ కిచనెర్ భారత సైన్యానికి కమాండర్-ఇన్-ఛీఫ్ గా పనిచేశారు, ఆయన ఐదేళ్ళ టర్మ్ పూర్తయ్యాకా మరో రెండేళ్ళు కొనసాగించారు. ఈ సమయంలోనే ఆయన భారత సైన్యంలో సంస్కరణలు చేశారు. సంస్కరణల వల్ల అప్పటివరకూ మూడు ప్రెసిడెన్సీలకు వేర్వేరుగా ఉన్న మూడు సైన్యాలను ఒకే భారత సైన్యంగా చేశారు. ఇదే సమయంలో, ప్రిన్స్ లీ స్టేట్స్ అందుబాటులో ఉంచే రెజిమెంట్లు ఇంపీరియల్ సర్వీస్ ట్రూప్స్ గా పిలవడం ఆరభించారు. బ్రిటీష్ సైన్యం భారత సైన్యంతో పాటుగా భారతదేశం సేవకు సైన్యాన్ని పంపించారు. బ్రిటీష్, భారత సైన్య విభాగాలు సహా ఆర్మీ ఆఫ్ ఇండియా అన్న కమాండ్ స్ట్రక్చర్ ఏర్పరిచారు. భారత సైన్యం కొత్త ఏర్పాటులో 9 డివిజన్లు ఉండేవి. ప్రతీ డివిజన్లోనూ ఒక సైనిక దళం, మూడు కాల్బలాలు ఉండేవి. ఈ తొమ్మిది డివిజన్ల బయట 3 స్వతంత్ర కాల్బలాలు భారతదేశానికి సేవచేసేవి. ఒక బర్మా డివిజన్, ఆడెన్ బ్రిగేడ్లకు సరఫరాలు అందించేందుకు కూడా భారత సైన్యం బాధ్యత వహించేది.
సామర్థ్యం (భౌతిక శాస్త్రం)
సామర్థ్యం (Power - పవర్) అనగా భౌతిక శాస్త్రం ప్రకారం పనిచేయడం యొక్క రేటు. ఇది ప్రతి యూనిట్ సమయం ప్రకారం వినియోగించబడిన శక్తి యొక్క మొత్తం. ఇది ఎటువంటి దిశను కలిగియుండదు, ఇది ఒక అదిశా పరిమాణం. అంతర్జాతీయ ప్రమాణాల పద్ధతిలో పవర్ యొక్క యూనిట్ అనేది సెకనుకు జౌల్ (జౌల్ పర్ సెకండ్ - J/s), ఇది పద్దెనిమిదవ శతాబ్దంలో ఆవిరి యంత్రము అభివృద్ధి చేసిన జేమ్స్ వాట్ గౌరవార్ధం వాట్ అని పిలువబడుతుంది.
మల్లాది రామకృష్ణశాస్త్రి సినిమా పాటల జాబితా
మల్లాది రామకృష్ణశాస్త్రి తెలుగు చలనచిత్రాల కొరకు వ్రాసిన గీతాల పాక్షిక జాబితా:
కన్నడ సినిమా రంగం
కన్నడ సినిమా రంగం, భారతీయ సినీ రంగంలో ఒక భాగం. ఈ రంగాన్ని సాండల్ ఉడ్, చందనవన అని కూడా పిలుస్తారు. కర్ణాటకలోని బెంగళూరు ప్రధాన కేంద్రంగా ఈ  కన్నడ సినిమాలు నిర్మాణం జరుగుతోంది. 2013 నాటికి సంవత్సరానికి దాదాపు 100 కన్నడ సినిమాలు నిర్మాణం అవుతున్నాయి అనేది ఒక అంచనా.   కన్నడ సినిమాలు ఎక్కువగా కర్ణాటకలోనే కాక, అమెరికా, ఆస్ట్రేలియా, జెర్మనీ, లండన్ వంటి ఇతర దేశాల్లో కూడా విడుదల  అవుతుంటాయి.
కుప్పా సూర్యనారాయణ
కుప్పా సూర్యనారాయణ ప్రముఖ రంగస్థల నటులు.
సూర్యనారాయణ తెనాలి సమీపంలోని అనంతవరం గ్రామంలో 1910లో జన్మించారు.
లతాంగి అనే నాటకంలో లతాంగి పాత్ర ద్వారా రంగస్థలంలోకి ప్రవేశించారు. గుంటూరు లోని బాలమిత్ర మరియు త్రిపురారిభట్ల వీరరాఘవస్వామి ఆధ్వర్యంలో తెనాలి లో నడచిన బాలరత్న సభలోనూ పాత్రలు ధరించారు.
చిన్న వయసులోనే శ్రీకృష్ణ పాత్రలు కూడా ధరించారు. 1934లో హెచ్.యం.వి. కంపెనీ వారు శాకుంతలం నాటకంలో సూర్యనారాయణ పోషించిన దుష్యంతుడు పాత్ర పద్యాలను రికార్డులగా విడుదలచేశారు. ప్రముఖ నటులైన ఏ.వి.సుబ్బారావు కు శ్రీకృష్ణ పాత్రలో మెళకువలు నేర్పారు.దాదాపు అయిదు దశాబ్ధాలపాటు నాటకరంగంలో కృషిచేసిన సూర్యనారాయణ 1981, ఏప్రిల్ 16 న మరణించారు.
వారణాశి జిల్లా
వారణాశి జిల్లా (హిందీ: वाराणसी ज़िला), (ఉర్దూ: وارانسی ضلع)ఉత్తరభారతీయ రాష్ట్రమైన ఉత్తర ప్రదేశ్ రాష్ట్రంలోని వారణాశి డివిషన్‌లో భాగంగా ఉంది. జిల్లా వైశాల్యం 1,535 చ.కి.మీ. 2011 గణాంకాలను అనుసరించి జిల్లా జనసంఖ్య 3,682,194.
వారణాశి జిల్లా వారణాశి డివిషన్‌లో భాధంగా ఉంది. డివిషన్‌లో పిండ్రా, అజగరా, శివ్పూర్, వారణాశి కంటొన్మెంట్, వారణాశి నార్త్, వారణాశి సౌత్, రొహానియా మరియు శివపురి భాగంగా ఉన్నాయి.
వారణాశి జిల్లాలో భోజ్పురి మరియు హిందీ భాషలు మాట్లాడుతూ ఉంటారు. వ్రాయడానికి దేవనాగరి లిపిని వాడుతుంటారు.
ఉర్దూ భాషను వ్రాయడానికి పర్షియన్ లిపిని ఉపయోగించి నస్తాలిక్ శైలిని వాడుతుంటారు.
గ్రామాల జాబితా http://www.wikivillage.in/district/uttar-pradesh/varanasi
సంపన్న శ్రేణి
సంపన్న శ్రేణి (Creamy layer - క్రీమీ లేయర్) అనే పదాన్ని ఇతర వెనుకబడిన తరగతుల (ఒబిసిలు - Other Backward Classes - OBCs) ) యొక్క ధనిక మరియు బాగా చదువుకున్న సభ్యుల తారతమ్యమును సూచించడానికి భారత రాజకీయాల్లో ఉపయోగిస్తారు. సంపన్న శ్రేణి అనగా బాగా ఆదాయమున్నవారు అని అర్థం. వీరిని ఉన్నత వర్గం, సంపన్న వర్గం అని కూడా అంటారు.
2013 సంవత్సరం నుంచి వేతనాలు, వ్యవసాయ ఆదాయం మినహాయించి మిగతా మార్గాల్లో వచ్చే వార్షిక ఆదాయం రూ.6 లక్షలకు పైన ఉన్నవారు బీసీ క్రీమీలేయర్ (బీసీ సంపన్న శ్రేణి) పరిధిలోకి వస్తారు.
భారతదేశంలో రిజర్వేషన్ ప్రకారం ఒబిసి లకు కొన్ని ఉద్యోగాలు కేటాయిస్తారు. అయితే సంపన్న శ్రేణి క్రింద అభ్యర్థుల తల్లి దండ్రులు వచ్చినట్లయితే వారికి రిజర్వేషన్ ఇస్తున్నారా, లేదా అనేది ఆయా ఉద్యోగ ప్రకటనలలో తెలియజేస్తారు.
అడిగోపుల సాయిశేఖర్
అడిగోపుల సాయిశేఖర్ ప్రముఖ రంగస్థల నటులు.
సాయిశేఖర్ గుంటూరు జిల్లా, భట్టిప్రోలు మండలం ఐలవరం గ్రామంలో జన్మించారు.
1958లో ప్రేమవివాహం అనే నాటకాన్ని రాసి ఐలవరంలో ప్రదర్శించారు.
ఈ నాటకం ఐలవరంలో ప్రదర్శించిన మొదటి సాంఘీక నాటకం. అటుతర్వాత చాలా నాటకాలు రాసి, దర్శకత్వం చేసి, నటించారు. శ్రీ విజయలక్ష్మీ శ్రీనివాసా నాట్యమండలి స్థాపించి నాటక ప్రదర్శనలు ఇచ్చారు.
రచన, దర్శకత్వం, నటన
నటించినవి
అనిశెట్టి రజిత
అనిశెట్టి రజిత తెలంగాణ రాష్ట్ర సాధనలో కీలకపాత్ర పోషించి స్త్రీ విముక్తి, స్త్రీకి సామాజిక సమానత్వం కోసం రచనలు చేస్తున్న రచయిత్రి. ఈవిడ 2017 లో తెలంగాణ ప్రభుత్వం నుండి తెలంగాణ రాష్ట్ర విశిష్ట మహిళా పురస్కారం అందుకుంది.
ఈమె వరంగల్లులో 1958, ఏప్రిల్ 14వ తేదీన జన్మించింది. చిన్ననాటి నుండి ఆకాశవాణిలో ప్రసారమయ్యే తెలంగాణ ఉద్యమ సంఘర్షణలు, కవిసమ్మేళనాలను, దాశరథి, ఆరుద్ర, కొలకలూరి ఇనాక్ తదితరుల ఉపన్యాసాలకు ఆకర్షితురాలై 1969లో కాజీపేటలోని ఫాతిమానగర్‌ పాఠశాలలో 9వ తరగతి చదువుతున్న సమయంలో ప్రజాకవి కాళోజీ ధిక్కార స్వర వారసత్వాన్ని అందిపుచ్చుకుని తెలంగాణ తొలిదశ ఉద్యమంలో పాల్గొనింది. ఈమె హన్మకొండలో మహిళా భారీ బహిరంగ సభను ఏర్పాటు చేసి తెలంగాణ ఏర్పాటుపై తనకున్న మక్కువను చాటింది. అనంతరం ప్రొఫెసర్‌ జయశంకర్‌ ప్రోత్సాహంతో మలిదశ ఉద్యమంలో పాల్గొని అనేక బహిరంగ సభల్లో తన ఉపన్యాసాలతో ప్రజలను ఉద్యమం వైపు ఆకర్షితులు అయ్యేలా చేసింది.
1973లో 'చైతన్యం పడగెత్తింది' అనే తొలిరచనతో ఈమె తన సాహిత్య జీవితాన్ని ఆరంభించింది. అనంతరం "ప్రపంచమంతా పైసా మయం" అనే ఉపన్యాసాన్ని రాష్ట్ర సాంస్కృతిక రజతోత్సవాలలో ప్రదర్శించి పలువురి ప్రశంసలు అందుకుంది. నాటి నుండి సాహిత్యంపై మక్కువ పెంచుకుని తన రచనలు కొనసాగిస్తుంది. దాదాపు ఇప్పటివరకు 500పైగా కవితలు, 100పైగా వ్యాసాలు, 30పైగా కవితలు, 30కిపైగా పాటలు రాసి పాడింది.
ఈమె రచనలలో కొన్ని:
ఈమె సంపాదకత్వంలో వెలువడిన రచనలు:
ఈమె 1992లో కాకతీయ విశ్వవిద్యాలయంలో బోధనేతర సిబ్బంది విభాగంలో సీనియర్‌ అసిస్టెంట్‌గా ఉద్యోగంలో చేరింది. నేటికి తన సేవలను అందిస్తూనే ఉంది. 1977లో కాళోజీతో సాహిత్య పరిచయం ఏర్పడి అనేక మెళకువలను నేర్చుకుంది. ఈమె ఉద్యోగినిగా తన సేవలను అందిస్తూనే అనేక సంస్థల వివిధ హోదాలలో చురుకుగా పాల్గొంటున్నది.
ఈమెతో అనుబంధమున్న సంస్థలు:
సమాజంలోని సామాజిక అంశాలను సాహిత్యంతో స్పృశించి ప్రజలను చైతన్య పరుస్తున్న అనిశెట్టి రజిత రచనలకు కేంద్ర, రాష్ట్ర ప్రభుత్వాలు, ఎన్నో సంస్థలు పలు అవార్డులు అందించాయి. వాటిలో కొన్ని:
కారుమూరి సీతారామయ్య
కారుమూరి సీతారామయ్య ప్రముఖ రంగస్థల నటులు.
సీతారామయ్య గుంటూరు జిల్లా బాపట్లలో జన్మించారు. చీరాలలో కాలేజీ విద్య పూర్తిచేశారు.
1952లో హైస్కూలు చదువులోనే వాపస్ నాటకంలో సైన్స్ లెక్చరర్ పాత్ర ధరించారు. పరుచూరు అభ్యుదయ నాటక సమితి, రాఘవ ఆర్ట్ థియేటర్ వ్యవస్థాపక అధ్యక్షులైన డాక్టర్ కొర్రపాటి గంగాధరరావు గారి 'కళావని' సంస్థలో సభ్యులుగా చేరి నాటకరంగంలో కృషిచేశారు. 1956లో విజయవాడలో జరిగిన శిక్షణ శిబిరంలో శిక్షణ పొంది నటనలో మెరుగులు దిద్దుకున్నారు. తెనాలిలో జనతా ఆర్ట్ థియేటర్ వారి భయం నాటకంలో ప్రొపైటర్ పాత్ర, రైలుప్రమాదంలో రాజు పాత్ర, ఉలిపికట్టెలో రంగనాధం పాత్ర మరియు దోనేపూడి రాజారావు ధర్మకాటా నాటకంలో యం.యల్.ఎ. భర్త పాత్రలు పోషించారు. 50-60 సార్లు నాటక పోటీలకు న్యాయనిర్ణేతగా వ్యవహరించారు. 1993, 1995 సంవత్సరాలలో ఒరిస్సా లోని కటక్లో జరిగిన బహుభాషానాటక పోటీలకు న్యాయనిర్ణేతగా వ్యవహరించారు. 1962లో శ్రీ వెంకటేశ్వర కళాపరిషత్ (తిరుపతి), 1963లో లలిత కళానికేతన్ (రాజమండ్రి), 1970లో నెల్లూరు నెస్థావారు నిర్వహించిన నాటక పోటీలలో పాల్గొన్నారు.
వెలుదండ నిత్యానందరావు
వెలుదండ నిత్యానందరావు పేరుపొందిన రచయిత, పరిశోధకుడు మరియు ఉపన్యాసకుడు. ఇతడు ఉస్మానియా విశ్వవిద్యాలయం తెలుగు శాఖకు అధ్యక్షుడిగా ఉన్నాడు.
బొడ్డువారిపాలెం (నగరం)
బొడ్డువారిపాలెం, గుంటూరు జిల్లా, నగరం మండలానికి చెందిన గ్రామము. పిన్ కోడ్ నం. 522 262., యస్.ట్.డీ కోడ్=08648.
ప్రభుత్వ పాఠశాల:- ఈ పాఠశాల ఉపాధ్యాయిని శ్రీమతి సి.హెచ్.సురేఖాదేవి, జాతీయస్థాయిలో గురు బ్రహ్మ పురస్కారారానికి ఎంపికైనారు. ఇటీవల ఒంగోలు పట్టణంలో నిర్వహించిన ఒక కార్యక్రమంలో లిటిల్ ఛాంప్స్ ఆధ్వర్యంలో వీరికి ఈ పురస్కారం అందజేసి ఘనంగా సత్కరించినారు. [1]
బొడ్డువారిపాలెం, మంత్రిపాలెం(నగరం మండలం) గ్రామ పంచాయతీ పరిధిలోని ఒక శివారు గ్రామం.
[1] ఈనాడు గుంటూరు రూరల్/రేపల్లె; 2016,డిసెంబరు-2; 1వపేజీ.
పి.నాసరయ్య
ప్రసిద్ధ కవి, రచయిత పి.నాసరయ్య 1929లో జన్మించారు. వృత్తిరీత్యా ఉపాధ్యాయుడైన నాసరయ్య తెలుగు సాహిత్యంలో కొన్ని రచనలు చేశాడు. 1996లో ‘పోరుబాట’ అనే నవలను, 1985లో కూలి విజయం (నాటిక), శ్రామికగేయాలు ( 1985), బాలవీరులు (1994) గేయకథలను రాశారు. ఇన్ని రచనలు రాసినా ‘మాదిగపల్లె’ (1998) నవలే వీరికి బాగా గుర్తింపుతీసుకొచ్చింది. మార్క్సిస్టు ఉద్యమాల్ని స్త్రీ, దళిత ఉద్యమాలు బలహీనం చేశాయనేది వీరి అభిప్రాయం.
ఇందిరా గాంధీ కాలువ
ఇందిరా గాంధీ కాలువ (Indira Gandhi Canal - ఇందిరా గాంధీ కెనాల్) అనేది భారతదేశంలోని అతిపొడవైన కాలువ. గతంలో దీనికి రాజస్థాన్ కెనాల్ అని పేరు ఉండేది, ప్రధాని ఇందిరా గాంధీ హత్యానంతరం దీనికి 1985 లో "ఇందిరా గాంధీ కెనాల్" అని పేరు మార్చారు.
నూతక్కి సుబ్బారావు
నూతక్కి సుబ్బారావు ప్రముఖ రంగస్థల నటులు.
సుబ్బారావు గుంటూరు జిల్లా, తెనాలి తాలూకా యడ్లపల్లి లో జన్మించారు. ఈయన తల్లిదండ్రులు లక్ష్మీకాంతయ్య, ఈశ్వరమ్మ.
సుబ్బారావు తండ్రిగారైన ఈశ్వరయ్య ఆధ్యాత్మిక రామాయణ కీర్తనలు పాడేవారు. తండ్రితోపాటు రామాయణ కీర్తనలు పాడిన సుబ్బారావుకు రంగస్థలంపై నటించడం సులభం అయింది.
అబ్బూరి వరప్రసాదరావు, ఈలపాట రఘురామయ్య, షణ్ముఖి ఆంజనేయ రాజు, అద్దంకి శ్రీరామమూర్తి, వల్లూరి వెంకట్రామయ్య చౌదరి, పూర్ణిమ, సత్యవతి, రామమోహనరావు చౌదరి, పువ్వుల సూరిబాబు, మాధవపెద్ది సత్యం వంటి నటులతో కలిసి నటించారు.
వీరికి ప్రముఖ హార్మోనిష్టులైన మారుతి సీతారామయ్య, కడియాల అంజయ్య, విష్ణుభొట్ల వెంకటేశ్వర్లు, ఏకాక్షరలింగం, పురుషోత్తంలు సహకరించారు.
అహింసాత్మక ప్రతిఘటన
అహింసాత్మక ప్రతిఘటన అన్నది శాసనోల్లంఘన, సంకేతాత్మక నిరసనల, ఆర్థిక లేక రాజకీయ సహాయ నిరాకరణ, సత్యాగ్రహం లేదా ఇతర పద్ధతుల ద్వారా హింసను ప్రయోగించకుండా సాంఘిక, రాజకీయ వంటి లక్ష్యాలు సాధించే పద్ధతి. ప్రస్తుత పరిస్థితులను మెరుగుపరచడానికి ఏదో మారాలని, అభివృద్ధి చేయాలని ప్రతిఘటించే వ్యక్తి కానీ, సమూహం కానీ కలిగివున్న ఆకాంక్షలను ఈ చర్యలు ఎత్తిచూపుతాయి. విస్తృతంగా, పొరపాటుగా దీన్ని శాసనోల్లంఘనకు సమానార్థకంగా పోలుస్తారు. అహింసాత్మక ప్రతిఘటన, శాసనోల్లంఘనలకు వేర్వేరు ప్రయోజనాలు, వేర్వేరు అర్థాలు, పద్ధతులు ఉన్నాయి.
ఆధునిక రూపంలో అహింసాత్మక ప్రతిఘటనకు విస్తృత ప్రాచుర్యం కల్పించి, దాని ప్రభావాన్ని నిరూపించినది భారతీయ నాయకుడు మహాత్మా గాంధీ. బ్రిటీష్ సామ్రాజ్యం నుంచి భారతదేశానికి స్వాతంత్రం తీసుకువచ్చేందుకు ఆయన చేసిన పోరాటాల్లో అహింసాత్మక ప్రతిఘటనను ప్రయోగించి, దాని విధానాలను ఏర్పరిచి, అభివృద్ధి చేసి ఓ రాజకీయ ఆయుధంగా తీర్చిదిద్దారు.
ప్రధానమైన అహింసాత్మక ప్రతిఘటన సమర్థకుల్లో మహాత్మా గాంధీ, హెన్రీ డేవిడ్ థోరో, జీన్ షార్ప్, టె వైతి ఓ రొంగొమాయ్, తొహు కాకహి, లౌకి నములౌలు మమౌ, లియో టాల్ స్టాయ్, అలైస్ పాల్, మార్టిన్ లూథర్ కింగ్ జూనియర్, జేమ్స్ బెవెల్, వేక్లావ్ హావెల్, ఆండ్రై సఖరోవ్, లెక్ వలెసా వంటివారు ఉన్నారు. ఈ అంశంపై అనేక పుస్తకాలు, పత్రాలు వెలువడ్డాయి.
1966 నుంచి 1999 వరకూ నిరంకుశత్వం నుంచి జరిగిన అధికార మార్పిడుల్లో 67లో 50 సంఘటనల్లో అహింసాత్మక పౌర ప్రతిఘటన ప్రధాన పాత్ర పోషించింది. ఇటీవలి జార్జియాలో రోజ్ విప్లవం, ఉక్రెయిన్లో ఆరెంజ్ విప్లవాలకు అహింసాత్మక ప్రతిఘటన నేపథ్యంగా ఉంది. ప్రస్తుతం బెలారస్లో  బ్లూ జీన్స్ విప్లవం, ట్యునీషియాలో జాస్మిన్ విప్లవం వంటివాటిని అహింసాత్మక ప్రతిఘటనతో నడిపిస్తున్నారు.
అహింస, శాంతిని ఆధారం చేసుకున్న ఉద్యమాల్లో అహింసాత్మక చర్యలను స్వీకరించి రాజకీయ, సామాజిక లక్ష్యాలను సాధిస్తూన్నారు. వారు అహింసాత్మక ప్రతిఘటన విధానాలైన సమాచార యుద్ధతంత్రం, పికెటింగ్, పాదయాత్రలు, జాగరణలు, కరపత్ర పంపిణీ, నిషేధిత సాహిత్యం అమ్మకం లేదా పంపిణీ, సత్యాగ్రహం, నిరసన చిత్రకళ, నిరసన సంగీతం, కవిత్వం, సమాజాన్ని విద్యావంతం చేయడం, చైతన్యం పెంచడం, లాబీయింగ్, పన్నుల చెల్లింపు నిరాకరణ, శాసనోల్లంఘన, బాయ్ కాట్, శాంక్షన్లు, న్యాయపరమైన లేక దౌత్యపరమైన పోరాటం, అండర్ గ్రౌండ్ రైల్ రోడ్లు, సైద్ధాంతికంగా అవార్డులు, గౌరవాల తిరస్కరణ, సాధారణ సమ్మెలు వంటివి ప్రయోగిస్తూంటారు. అహింసాత్మక చర్యలు పెసిఫిజం లేక శాంతియుత పరిష్కారం వంటివి వేర్వేరు, అహింసాత్మక చర్యలు ప్రధానంగా చొరవగా, క్రియాశీలకంగా సాగుతాయి.
హింసాయుతమైన సమీకరణలకు దారితీసే కారణాలను అర్థం చేసుకోవడానికి చాలా అధ్యయనం జరిగినా, వివాదాల్లో కొన్ని హింసాత్మకం, మరికొన్ని అహింసాత్మకం ఎందుకు అవుతాయో, సంప్రదాయ బద్ధమైన రాజకీయాలకు బదులు ఈ రెండు వ్యూహాత్మక ఎంపికల్లో ఏది ఏ సందర్భంలో ఎంపిక చేసుకుంటారన్న తులనాత్మక అధ్యయనం చాలా తక్కువగా జరిగింది.
గ్రేట్ మ్యాన్ మేడ్ రివర్
గ్రేట్ మ్యాన్ మేడ్ రివర్ (Great Man-Made River) అనేది నూబియన్ సాండ్‌స్టోన్ అక్క్వైఫర్ సిస్టమ్‌ అనే శిలాజ జలాశయాల నుండి లిబియాలోని సహారాకు నీరును సరఫరా చేసే ఒక పైపుల వ్యవస్థ. ఇది ప్రపంచంలోనే అతిపెద్ద నీటిపారుదల ప్రాజెక్ట్. దీని వెబ్ సైట్ ప్రకారం, ఇది ప్రపంచంలో పైపుల యొక్క అతిపెద్ద భూగర్భ నెట్వర్క్ (2,820 కిలోమీటర్లు (1,750 మైళ్ళు)) మరియు కృత్రిమ కాలువలు ఉన్నాయి. ఇది అత్యధికంగా 500 మీటర్ల కంటే ఎక్కువ లోతున్న 1,300 బావులను కలిగియున్నది, మరియు ట్రిపోలి, బెంఘజి, సిర్టి మరియు ఇతర నగరాలకు రోజుకు 6,500,000 m తాజా నీటిని సరఫరా చేస్తుంది. గత లిబియన్ నాయకుడు మూమ్మార్ గడ్డాఫీ దీనిని "ప్రపంచపు ఎనిమిదవ వండర్" గా వర్ణించాడు.
నేతి పరశురామశర్మ
నేతి పరశురామశర్మ ప్రముఖ రంగస్థల నటులు.
పరశురామశర్మ, నేతి పరమేశ్వరశర్మకు తమ్ముడు. స్టేట్ బ్యాంక్ ఆఫ్ ఇండియాలో ఉద్యోగం చేశారు.
పరశురామశర్మ అన్నలందరు కళారంగంలో ఉన్నారు. దాంతో పరశురామశర్మ కూడా కళారంగంలోకి వచ్చారు. తను పనిచేస్తున్న బ్యాంకులో ఒక నాటక సమాజాన్ని ఏర్పాటుచేసి, నాటకాలు ప్రదర్శించారు.
కళాభారతినాటక సంస్థను ప్రారంభించి, అ సంస్థ ప్రదర్శించిన నాటకాలలో ప్రముఖ పాత్రలు పోషించారు. తెనాలి పట్టణ రంగస్థల కళాకారుల సంఘానికి ప్రథమ కార్యాదర్శిగా పనిచేసి, అనేకమంది కళాకారులను సన్మానించారు. రచయితల, కళాకారుల గోష్ఠి కార్యక్రమాలు నిర్వహించారు. ఉత్తమ చలనచిత్ర అభిమానుల సంఘం యొక్క కార్యక్రమాలలో పాల్గొన్నారు.
నాటకాలు
నాటికలు
రేడియో నాటకాలు
రెమో
రెమో అనునది 2016లో విడుదలైన ఒక తెలుగు అనువాద సినిమా. రెమో అనే తమిళ సినిమా ఈ చిత్రానికి మాత్రుక . ప్రేమించిన అమ్మాయిని సొంతం చేసుకోవడానికి ఆడ వేషంలో ఆమెకి దగ్గరవుతాడు హీరో. ఆల్రెడీ ఎంగేజ్‌మెంట్‌ అయిపోయినా ఆమె తననే కోరి వచ్చేలా చేస్తాడు. కథ మొత్తం ఈ ఇద్దరి చుట్టే తిరుగుతుంటుంది. శివ కార్తికేయన్‌ బిల్డప్‌ షాట్స్‌తో, ఫాన్స్‌తో విజిల్స్‌ కొట్టించే మూమెంట్స్‌తో స్క్రీన్‌ప్లే చాలా సాధారణంగా అనిపిస్తుంది. ముందేమి జరుగుతుందనేది ఎప్పటికప్పుడు తెలిసిపోయే ఈ చిత్రంలో విషయం తక్కువైనప్పటికీ ఎంజాయ్‌ చేసేట్టుగా తీర్చిదిద్దారు.
నెట్‌బీన్స్
నెట్‌బీన్స్ అనునది జావా అభివృద్ది కోసం ఉపయోగించే ఎడిటర్ మరియు ఇంటిగ్రేటేడ్ డెవలప్మెంట్ ఎంవిరాన్మెంట్ (ఐడఈ). దీనిని ఎక్కువగా డెవలపర్లు వాడుదురు. ఇది పూర్తిగా ఉచితము.
ఎక్లిప్స్ వలె ఇది కూడా ఒక పాపులర్ ఐడిఈ. ఎక్లిప్స్ తర్వాత ఇది ఎక్కువగా వాడకంలో ఉన్నది.
ఎక్లిప్స్
ఎక్లిప్స్ అనునది అత్యంత ప్రాచుర్యం పొందిన జావా డెవలప్మెంట్ ఐడిఈ. ఇది పూర్తిగా ఉచితము.
హిందూ కళాశాల (బందరు)
హిందూ కళాశాల మచిలీపట్నంలోని ప్రముఖమైన మరియు పురాతనమైన కళాశాల. ఇది 1938లో ప్రారంభమైనది.
ప్రపంచ రికార్డు
ప్రపంచ రికార్డు (World record - వరల్డ్ రికార్డ్) అనేది సాధారణంగా అధికారికంగా ఒక నిర్దిష్ట నైపుణ్యం లేదా క్రీడలో ధృవీకరించిన ఉత్తమ ప్రపంచ ప్రదర్శన.
గుత్తావారిపాలెం (చందర్లపాడు)
గుత్తావారిపాలెం (చందర్లపాడు), కృష్ణా జిల్లా, చందర్లపాడు మండలానికి చెందిన గ్రామము. పిన్ కోడ్ నం. 521 183., యస్.ట్.డీ కోడ్=08678.
గుత్తావారిపాలెం, ముప్పాళ గ్రామ పంచాయతీ పరిధిలోని ఒక శివారు గ్రామం.
శ్రీ ఆంజనేయస్వామివారి ఆలయం.
ఇదే పేరుగల మరియొక గ్రామం గుత్తావారిపాలెం కొరకు, భట్టిప్రోలు మండలం, గుంటూరు జిల్లాలో చూడండి.
భేతాళుడు
భేతాళుడు 2016 లో విడుదలైన తమిళ అనువాద తెలుగు చిత్రం. తమిళ చిత్రం సైతాన్ కు ఇది తెలుగు అనువాద సినిమా.
దినేష్‌ (విజ‌య్ ఆంటోని) ఓ పెద్ద సాఫ్ట్‌వేర్ కంపెనీలో వ‌ర్క్ చేస్తుంటాడు. అనాథ అయిన ఐశ్వ‌ర్య‌ (అరుంధ‌తిరాయ్‌) ను పెళ్ళి చేసుకుని సంతోషంగా ఉంటున్న దినేష్ జీవితంలో అనుకోని మార్పులు సంభ‌విస్తాయి. ఎవ‌రో త‌న‌ను పిలుస్తున్న‌ట్లు, చనిపొమ్మ‌ని ప్రేరేపిస్తున్న‌ట్టు దినేష్ అనుభూతిచెందుతాడు. ముందుగా ఈ విష‌యాన్ని త‌న కుటుంబ స‌భ్యుల‌తో దినేష్ చెప్ప‌డు. కానీ దినేష్ ప్ర‌వ‌ర్త‌న‌తో చుట్టు ప‌క్క‌ల ఉండేవారు ఇబ్బంది ప‌డుతుంటారు. కొన్ని రోజుల‌కు దినేష్ త‌న ప‌రిస్థితిని త‌ల్లికి, భార్య‌కు చెబుతాడు. ఓ మానసిక వైద్యుడిని క‌లిసి త‌న‌కు ఎదువుతున్న అనుభ‌వాల‌ను వివ‌రిస్తాడు. అప్పుడు వైద్యుడు, దినేష్‌ను వశీకరణ చేసి త‌న గ‌త జీవితం గురించి ప్ర‌శ్నించ‌డం మొద‌లు పెడ‌తాడు. అప్పుడు జ‌య‌ల‌క్ష్మి గురించి దినేష్ వైద్యుడుకు చెబుతాడు. ఇంత‌కు జ‌య‌ల‌క్ష్మి ఎవ‌రు? అస‌లు దినేష్‌కు వింత‌గా ప్ర‌వ‌ర్తించ‌డానికి కార‌ణం ఎవ‌రు? శ‌ర్మ ఎవ‌రు? శ‌ర్మ‌కు, దినేష్‌కు ఉన్న సంబంధం ఏమిటి? దినేష్ స‌మ‌స్య‌ల‌కు ఐశ్వ‌ర్య‌కు ఉన్న సంబంధం ఏమిటి? ఇంత‌కు భేతాళుడు ఎవ‌రు? అనే విష‌యాలు మిగిలిన కథలో భాగం.
విజ‌య్ ఆంటోని
విజ‌య్ ఆంటోని ఒక భారతీయ సినీ నటుడు, దర్శకుడు, నిర్మాత, సంగీత దర్శకుడు. ఇతడు ఒక బహుముఖ ప్రజ్ఞాశాలి.
మన్యంపులి
మన్యంపులి 2016 లో విడుదలైన తెలుగు డబ్బింగ్ చిత్రం. 
పులియూర్ మ‌న్యం ప్రాంతం. అక్కడ పులులు సంచ‌రిస్తుంటాయి. ఓ పులి భారిన ప‌డి వాటి కార‌ణంగా కుమార్ (మోహన్ లాల్) తండ్రిని కోల్పోతాడు. అత‌ని చిన్నప్పుడే త‌ల్లి కూడా చ‌నిపోతుంది. త‌న త‌మ్ముడు మ‌ణిని కూడా అత‌డే పెంచి పెద్ద చేస్తాడు. త‌న తండ్రిని చంపిన పులిని త‌న బావ సాయంతో మ‌ట్టుబెడ‌తాడు. అప్పటి నుంచి పులిని వేటాడ‌టంలో ఆరితేరుతాడు. అనాథ అయిన అమ్మాయి మైనా (కమలిని ముఖర్జీ)ని పెళ్లాడుతాడు. వాళ్ల‌కి చిన్ని అనే పాప కూడా ఉంటుంది. అనుకోకుండా పాత విరోధం ఉన్న ఫారెస్ట్ రేంజ్ ఆఫీసర్ (కిశోర్‌)తో కుమార్‌కి గొడ‌వ‌లు మ‌ర‌లా తిర‌గ‌బెడుతాయి. దాంతో ఫారెస్ట్ ఆఫీస‌ర్ నుంచి అత‌నికి ఇబ్బందులు మొద‌ల‌వుతాయి.
స‌రిగా అదే స‌మ‌యంలో మ‌ణి స్నేహితులు ఇద్ద‌రు క‌లిసి కుమార్ కుటుంబాన్ని సిటీకి తీసుకెళ్తారు. అక్క‌డ డాడీ గిరిజ (జగపతి బాబు) ద‌గ్గ‌ర ప‌ని ఇప్పిస్తారు. సెకండాఫ్‌లో డాడీ గిరిజ పులియూర్‌లో కుమార్ కోసం తిరుగుతుంటాడు. కుమార్ ని చంపాల‌ని ప్రయ‌త్నం చేస్తాడు. డాడీ గిరిజ‌కు, కుమార్‌కు అంత వైరం ఎందుకు వ‌చ్చింది? మ‌ణి ప‌రిస్థితి ఏంటి? డాడీ గిరిజ అస‌లు ఎవ‌రు? మ‌ధ్యలో జూలీ (నమిత)కి కుమార్‌తో ఉన్న సంబంధం ఏంటి? వ‌ంటివ‌న్నీ ఆస‌క్తిక‌రంగా కథలో సాగుతాయి.
కాస్ట్యూమ్స్ కృష్ణ
కాస్ట్యూమ్స్ కృష్ణ ఒక సినీ నటుడు, మరియు నిర్మాత. అనేక చిత్రాలలో విలన్ గా, సహాయ పాత్రల్లో నటించాడు. 8 చిత్రాలను నిర్మించాడు.
ఆయన స్వస్థలం విజయనగరం జిల్లా, లక్కవరపుకోట.
కోడి రామకృష్ణ దర్శకత్వంలో వచ్చిన భారత్ బంద్ సినిమాతో నటుడిగా పరిచయం అయ్యాడు. కోడి రామకృష్ణను ఆయన గురువుగా భావిస్తాడు.
జగపతి బాబు హీరోగా వచ్చిన పెళ్ళిపందిరి చిత్రాన్ని నిర్మించాడు. అందులో ఓ పాత్రలో కూడా నటించాడు. కన్నడంలో విజయవంతమైన ఓ చిత్రాన్ని అరుంధతి పేరుతో రీమేక్ చేశాడు.
కన్నెగంటి మధు
కన్నెగంటి మధు ప్రముఖ రంగస్థల నటులు.
మధు గుంటూరు జిల్లా తెనాలిలో కన్నెగంటి నాసరయ్య, సీతాకుమారి దంపతులకు 1955 నవంబర్ 6న జన్మించారు. నాసరయ్య, సీతాకుమారిలు రంగస్థల కళాకారులు.
తల్లిదండ్రులిద్దరు రంగస్థల కళాకారులు అవడంతో వారి వారసత్వం మధు అబ్బింది. 11 సంవత్సరాల వయస్సులో ఇదా ప్రపంచం నాటకంలో ప్రప్రథమంగా పాత్రధారణ చేసారు. తర్వాత సమాజం మారాలి, పల్లెపడుచు మొదలైన నాటకాలలో పాల్గొన్నారు. జనతా ఆర్ట్ ధియేటర్ లో చేరి, వారు ప్రదర్శించిన నాటకాలలో ప్రధాన పాత్రలు ధరించారు. 1978 నుండి తెనాలి పట్టణ రంగస్థల కళాకారుల సంఘంలో కార్యనిర్వహక సభ్యులుగా పనిచేశారు.
దేవిశెట్టి కృష్ణారావుతో కలిసి JJ & NVR ఆర్ట్ థియేటర్ సంస్థను ప్రారంభించారు. ఆ సంస్థ పేరుమీద అనేక పరిషత్తులలో పాల్గొని, ప్రథమ, ద్వితీయ బహుమతులు అందుకున్నారు.ఆకాశవాణి విజయవాడ కేంద్రంలో 1980 నుండి క్యాజువల్ ఆర్టిస్ట్ గా చేశారు.
మధు మంచి ఫొటోగ్రాఫర్ గా ప్రసిద్ధి చెందారు. మధు తీసిన ఫోటోలు అనేక పత్రికల్లో ప్రచురింపబడ్డాయి. కొన్ని సినిమాలకు స్టిల్ ఫోటోగ్రాఫర్ గా కూడా పనిచేశారు.
సిడ్నీ ఒపేరా హౌస్
సిడ్నీ ఒపేరా హౌస్ (Sydney Opera House) అనేది ఆస్ట్రేలియాలోని సిడ్నీలో ఉన్న బహుళ వేదికా ప్రదర్శన కళల కేంద్రం. ఇది 20 వ శతాబ్దం యొక్క అత్యంత ప్రసిద్ధమైన మరియు ప్రత్యేకమైన భవనాలలో ఒకటి. దీనిని డానిష్ వాస్తుశిల్పి జోర్న్ ఉట్జన్ రూపకల్పన చేశాడు. ఇది 1957లో అంతర్జాతీయ రూపకల్పన పోటీ విజేతగా గెలవడంతో నిర్మాణ పనులు మొదలయ్యాయి. ఈ భవనం అధికారికంగా 1973 అక్టోబరు 20 న ప్రారంభించబడింది.
భారత సాయుధ దళాల పతాక దినోత్సవం
సాయుధ దళాల పతాక దినోత్సవం ప్రతి సంవత్సరం డిసెంబరు మాసములో ఏడవ తేదిన దేశమంతట చేసుకొనుట ఆనవాయితీ.  సాయుధ దళాలు దేశరక్షణ కొరకు అహర్నిశలు చేయుచున్న కృషి మరియు శత్రువుల బారినుండి దేశాన్ని రక్షిస్తూ వారు చేసిన త్యాగాలు గుర్తు చేసుకుంటూ వారు మరియు వారి కుటుంబాలకు మనము అండగా ఉన్నట్లు తెలియచేయుట ఈనాటి ప్రత్యేకత.
1949 లో రక్షణ మంత్రి కమిటీ పతాకదినోత్సవం ప్రతి ఏటా 7 డిసెంబరు న జరుపుకోవాలని నిర్ణయించారు.
మన భారత సైన్యం, వైమానిక దళం మరియు నావికా దళం దేశసరిహద్దులను కాపాడటమే కాకుండా దేశంలోని అంతర్గతముగా జరిగే అనేక విపత్కర పరిస్థితులను చక్క దిద్దడములో ముఖ్య పాత్ర పోషిస్తూ దేశ ప్రజల ధన, మాన ప్రాణాలను రక్షించడంలో సాయుధ ధళాలు ముందువరసలో ఉంటాయన్న విషయం మనందరికి తెలుసు. విభిన్న రాష్ట్రాలలో వచ్చిన వరదలు, భూకంపాలలో వేలమంది ప్రజలు కొండలు, గుట్టల్లో చిక్కుకున్నపుడు తమ ప్రాణాలను సైతం లెక్కచేయకుండ వారిని కాపాడి సురక్షిత స్థలాలకు చేర్చిన సంగతి మనకి విదితమే.  ఇంతే కాకుండా పలుచోట్ల జరిగిన ఉగ్రవాద కార్యకలాపాలను అరికట్టుచూ వేలమంది ప్రజలను రక్షిస్తూ వీరమరణం పొందిన విషయం కూడా మనందరికీ తెలుసు.
⚜• మూడు సర్వీసులు ప్రాతినిధ్యం ఎరుపు, లోతైన నీలం మరియు కాంతి నీలం రంగుల్లో టోకెన్ జెండాలు మరియు కారు జెండాలు విరాళాలు ప్రతిఫలంగా కేంద్రీయ సైనిక్ బోర్డు ద్వారా రాజ్యసభ, జిల్లా సైనిక్ బోర్డ్ ద్వారా ప్రజలకు పంపిణీ చేస్తారు.
⚜దేశరక్షణకోసము పోరాడే సైనిక సిబ్బంది కుటుంబీకులు, వారిపై ఆధారపడి జీవించేవారి పరిరక్షణ గురించి పట్టించుకోవాల్సిన బాధ్యత సాధారణ ప్రజలు పాలు పంచుకోవాలనే ఉద్దేశముతో విరాలాలు వసూలు చేసున్న దృస్ట్యా ఫ్లాగ్ డేకు అత్యధిక ప్రాధాన్యత లభించినది
ఫ్లాగ్ డే ప్రధానముగా మూడు ప్రయోజనాల్ని దృస్టిలో ఉంచుకుంటుంది .
🍥1. యుద్ధములో గాయపడినవారికి పునరావాసము కల్పించడం,
🍥2. సర్వీసులో గల సిబ్బంది, వారి కుటుంభీకుల సంక్షేమము,
🍥3. మాజీ సైనికోద్యోగులు, వారి కుటుంబీకుల సంక్షేమము, పునర్నివాసము కల్పించడం,
సైనిక సంక్షేమ శాఖ అమరవీరుల కుటుంబాలు,  మాజీ సైనికులు మరియు వారి కుటుంబాల సంక్షేమము కొరకు ప్రత్యేకముగా స్థాపించబడింది. ఈ శాఖ రాష్ట్రములో హోం శాఖ ఆధ్వర్యంలో పనిచేస్తుంది.  కేంద్ర మరియు రాష్ట్ర ప్రభుత్వము తరుపున అందించే అన్ని రాయితీలను వారికి సక్రమముగా చేర్చుట కొరకు ఈ శాఖ ప్రత్యేకముగా కృషిచేస్తుంది.
ఇలాంటి వీర సైనికుల సంక్షేమం చూడటం మనవంతు బాధ్యత వారికి మరియు వారి కుటుంబాలకు   సహాయం చేయడం మన ప్రజల కర్తవ్యం.  ఇందుకోసంగాను “సాయుధ ధళాల పతాక దినోత్సవ నిధిని” ప్రభుత్వము ఏర్పాటు చేసారు. ఈ నిధికి గౌరవనీయ గవర్నర్ గారు చైర్మన్ గా,  ప్రభుత్వ ప్రధాన కార్యదర్శి వైస్ చైర్మన్ గా, సంచాలకులు, సైనిక సంక్షేమ శాఖ వారు సెక్రటరీగా ఇంకా అనేకమంది సైనిక అధికార్లు, ప్రభుత్వఅధికార్లు మెంబర్లుగా వ్యవహరిస్తారు.   ఈ నిధి నుండి మాజీ సైనికులకు మరియు వితంతువులకు మరియు వారిపై ఆధారపడిన వారికి ఆర్థిక సహాయం అందిస్తారు.
⚜సంక్షేమ నిధుల్ని 1993 లో రక్షణమంత్రిత్వ శాఖ ' ఆర్మ్‌డ్ ఫోర్సెస్ ఫ్లాగ డే ఫండ్ " గా మార్చింది . ఇతరత్రా నిధులు కూడా దీనిలో కలిసి ఉంటాయి .
ఇందుకోసం సాయుధ దళాల పతాక దినోత్సవం డిసెంబరు మాసంలో జరుపుకొని సాయుధ దళాల పతాక దినోత్సవ నిధికి విరాళాలు ప్రజల వద్దనుండి సేకరిస్తారు.  ఇందుకోసంగాను స్టిక్కర్ ఫ్లాగ్ మరియు కార్ ఫ్లాగ్ లను ప్రజలకు అందచేసి వారినుండి విరాళాలను సేకరిస్తుంది మరియు కొన్ని హుండీ డబ్బాలను వివిధ విద్యాలయాలకు, కార్యాలయాలకు పంపి వాటి ద్వారా కూడా విరాళాలు స్వీకరిస్తారు
అప్పడం
అప్పడం ఒక భారతీయుల తిండి పేరు. దీన్ని భారతదేశం, పాకిస్థాన్, నేపాల్, బంగ్లాదేశ్ లాంటి దేశాల్లో అన్నంతో పాటు వడ్డిస్తారు. భారతదేశంలో అనేకమంది మహిళలు అప్పడాల వ్యాపారం ద్వారా ఉపాధి పొందుతున్నారు.
అప్పడాలను రకరకాలైన పదార్థాలతో తయారు చేసుకోవచ్చు. వీటిలో అత్యంత సాధారణమైనది మినప పిండి. మినప పిండిని మిరియాల పొడి, మరియు ఉప్పుతో కలిపి కొద్ది కొద్దిగా నీళ్ళు కలిసి చపాతీ పిండి కలిపినట్లుగా నెమ్మదిగా కలుపుతారు. ఇలా తయారైన మిశ్రమాన్ని గుండ్రంగా, పలుచటి పొరల్లాగా రుద్ది, ఎండబెడతారు. ఎండబెట్టిన తరువాత భద్ర పరుస్తారు. మినప పిండే కాకుండా ఇందులో బియ్యప్పిండి, ఎండబెట్టిన పనస తొనలు, సగ్గుబియ్యం లాంటి వాటిని కూడా వాడుతుంటారు. మిరియాలు, మిరప పొడి, ఇంగువ, జీలకర్ర, నువ్వులు లాంటివి ఫ్లేవర్ కోసం వాడతారు.
భారతదేశంలో అప్పడాల తయారీ వ్యాపారంలో అనేకమంది మహిళలు ఉపాధి పొందుతున్నారు. మహిళలు సొంతంగా, మరియు బృందాలుగా ఏర్పడి అప్పడాలు, పచ్చళ్ళు మరియు ఇతర చిరుతిళ్ళు తయారు చేయడం ద్వారా ఆదాయాన్ని పొందుతుంటారు. తక్కువ పెట్టుబడితో చేసే వ్యాపారాల్లో ఇదొకటి.
ఊతప్పం
ఊతప్పం ఒక భారతీయుల తిండి పేరు. ప్రధానంగా తమిళనాడు, మరియు కర్ణాటక, మరియు ఆంధ్రప్రదేశ్, తెలంగాణా రాష్ట్రాల్లో దీన్ని ఉదయం మరియు సాయంత్రం దీన్ని అల్పాహారంగా భుజిస్తారు. దోశ కన్నా కొంచెం మందంగా ఉన్న అట్టుపై ఉల్లిపాయలు, టమోటాలు, జీలకర్ర, కొత్తిమీర, క్యాప్సికం, క్యాబేజీ, క్యారట్ లాంటివి చల్లడం సాధారణం.
సాధారణంగా ఊతప్పానికి దక్షిణ భారతదేశంలో ఇడ్లీలకు, దోశలకు వాడే పిండి సరిపోతుంది. ఈ పిండి బియ్యం, మరియు మినుముల మిశ్రమంతో తయారు చేస్తారు. అన్నంలో వాడే సాధారణ బియ్యం నుంచి, బ్రౌన్ రైస్, బాస్మతి బియ్యం కూడా వాడవచ్చు. కొద్ది మంది బియ్యం బదులు ఓట్స్ కూడా వాడుతుంటారు.
ఉల్లిపాయలు, టమోటాలను కడిగి చిన్న చిన్న ముక్కలుగా చేసుకోవాలి. దీన్ని పులియ బెట్టిన బియ్యం మరియు మినప పిండి మిశ్రమం తో కలిపి దళసరియైన అట్లుగా పెనం మీద వేయాలి. ఎక్కువగా దీనిమీద ఉల్లిపాయలు, టమోటా, పచ్చి మిరప కాయలు చల్లుతారు. ప్రత్యేకత కోసం క్యాప్సికం, క్యాబేజీ మిశ్రమం లేదా సన్నగా తరిగిన క్యారెట్ తురుం కూడా వేసుకోవచ్చు.
మార్కెటెలో ఊతప్పం తయారు చేయడానికి కావలసిన రెడీమేడ్ పిండి ప్యాకెట్ల రూపంలో లభ్యమవుతుంది. దీన్ని కొద్దిగా నీళ్ళతో ఐదు, పది నిమిషాల్లో తయారు చేసుకోవచ్చు.
అక్కి వెంకటేశ్వర్లు
అక్కి వెంకటేశ్వర్లు ప్రముఖ రంగస్థల నటులు.
వెంకటేశ్వర్లు శ్రీ పొట్టి శ్రీరాములు నెల్లూరు జిల్లా, ముత్తుకూరు మండలంలోని నారికేలపల్లెలో జన్మించారు.
ప్రాథమిక విద్య పూర్తి చేసిన వెంకటేశ్వర్లు విద్యాభ్యాసం ముందుకు సాగలేకపోయింది. వెంకటేశ్వర్ల యొక్క గాత్రం రమ్యంగా ఉండేది. ఆ గ్రామంలో ఉన్న ప్రముఖ రంగస్థల నటులు కొమరువోలు హనుమంతరావు వెంకటేశ్వర్ల గాత్రం విని నాటకరంగంలోకి ఆహ్వానించారు.
ఒకవైపు వ్యవసాయం చేసుకుంటూ నాటకరంగంలో కొనసాగారు. నవయువక నాట్యమండలి (చుండూరు) లోను, వల్లూరి వెంకట్రామయ్య చౌదరి సమాజంలోను మరియు ఇతర నాటక సమాజాల వారి నాటకాలలో నటించారు.చుండూరు, తెనాలి, గుంటూరు, నెల్లూరు, చిలకలూరి పేట, అన్నవరం, చేబ్రోలు, నారికేలపల్లె, చిలుమూరు రామూ రూరల్ కాలేజిలో మరియు హైదరాబాద్ త్యాగరాయగాన సభ (10.6.96) లో ఘన సన్మానాలు జరిగాయి.
అప్పట్లో ఒకడుండేవాడు
అప్పట్లో ఒకడుండేవాడు 2016 డిసెంబరు 30న విడుదలైన తెలుగు సినిమా. నారా రోహిత్ ఈ చిత్రానికి సమర్పకునిగా వ్యవహరించాడు.
అప్పట్లో (1990ల కాలంలో) ఒకడుండేవాడు... ఒక సగటు మధ్య తరగతి యువకుడు. తల్లి రైల్వేలో ఉద్యోగం చేస్తుంటే, రైల్వే కాలనీలో పెరుగుతాడు. క్రికెట్‌ అంటే పిచ్చి. డిస్ట్రిక్‌ లెవల్లో ఆడుతుంటాడు. అందరూ అతడిని రైల్వే రాజు (శ్రీవిష్ణు) అని పిలుస్తుంటారు. రంజీల్లోకి సెలక్ట్‌ అయి, ఒక గవర్నమెంట్‌ ఉద్యోగం సంపాదించుకుని, ప్రేమించిన నిత్యని (తాన్య) పెళ్ళి చేసుకుని జీవితంలో స్థిరపడాలని అనుకుంటాడు. ఏం జరిగినా తలొంచుకుని వెళ్లిపోవడమే తప్ప తెగించి ఎదురెళ్లని మనస్తత్వమున్న ఈ మధ్య తరగతి యువకుడివి చిన్న కలలు. తనకి సంబంధం లేని విషయాల వల్ల అతని జీవితం చిన్నాభిన్నం అయిపోతుంది. కలలు కల్లలైపోతాయి. క్రికెటర్‌ అవుదామని అనుకున్నవాడల్లా కొన్ని సంఘటనల అనంతరం క్రిమినల్‌ అయిపోతాడు. వృత్తి నిర్వహణలో భాగంగా ముల్లుని ముల్లుగా చూడడమే తప్ప, ఇక మరి దేనిగురించి ఖాతరు చేయని స్ట్రిక్ట్‌ పోలీస్‌ ఆఫీసర్‌ ఇంతియాజ్‌ అలీ (నారా రోహిత్‌) కారణంగా రైల్వే రాజు జీవితం తలకిందులైపోతుంది. ఇక ఇంతియాజ్‌ పతనం చూసేందుకే రాజు కంకణం కట్టుకుంటాడు.
షడ్భాషలు
షడ్భాషలు అనగా ఆరు భాషలు అని అర్థం. బ్రౌన్ నిఘంటువు ప్రకారము అవి. The six languages, i.e. , అచ్చతెనుగు, దేశీయము, గ్రామ్యము, కన్నడి, హళేకన్నడి, అరవము.
స్మృతులు
స్మృతులు అనగా ధర్మశాస్త్రములు. ఇవి వేదార్థ ప్రతిపాదక గ్రంథములు. అందు మనుస్మృతి మిక్కిలి దొడ్డగ్రంథము. ఈమానవ ధర్మశాస్త్రమున జగత్సృష్టి మొదలుకొని సర్వవిషయములును చెప్పఁబడి ఉన్నాయి. ఇందు బ్రహ్మక్షత్రియ వైశ్యశూద్రులు అను చాతుర్వర్ణ్యాశ్రమ ధర్మములు, వివాహక్రమ పంచమహాయజ్ఞాతిథిపూజా పార్వణవిధి శ్రాద్ధవిధాన భోజననియమాదులు, స్త్రీపుంధర్మములు, రాజధర్మములు, వ్యవహార ధర్మములు, ప్రాయశ్చిత్త నియమములు మొదలుగాఁగల హిందువుల వైదిక లౌకిక విషయములు అన్నియు వచింపఁబడి ఉండును. మఱియు స్మృతులు వేదముల వలెనే గౌరవింపఁబడును. కలియుగమునకు విహితములు అగు ధర్మములు పరాశర స్మృతియందు చెప్పఁబడి ఉన్నాయి. వెండియు పురాణముల వలె స్మృతులును పదునెనిమిది. అవి మనుస్మృతి, బృహస్పతిస్మృతి, దక్షస్మృతి, గౌతమస్మృతి, యమస్మృతి, అంగీరసస్మృతి, యాజ్ఞవల్క్యస్మృతి, ప్రచేతస్స్మృతి, శాతాతపస్మృతి, పరాశరస్మృతి, సంవర్తస్మృతి, ఔశనసస్మృతి, శంఖస్మృతి, లిఖితస్మృతి, ఆత్రేయస్స్మృతి, విష్ణుస్మృతి, ఆపస్తంబస్మృతి, హరీతస్మృతి అనునవి. ఇవికాక ఉపస్మృతులు పదునెనిమిది ఉన్నాయి. అవి కణ్వస్మృతి, కపిలస్మృతి, లోహితస్మృతి, దేవలస్మృతి, కాత్యాయనస్మృతి, లోకాక్షిస్మృతి, బుధస్మృతి, శాతాతపస్మృతి, అత్రిస్మృతి, ప్రచేతస్మృతి, దక్షస్మృతి, విష్ణుస్మృతి, వృద్ధవిష్ణుస్మృతి, వృద్ధమనుస్మృతి, ధౌమ్యస్మృతి, నారదస్మృతి, పౌలస్త్యస్మృతి, ఉత్తరాంగిరసస్మృతి అనబఁడును.
మూలం: పురాణనామచంద్రిక (యెనమండ్రం వెంకటరామయ్య) 1879
పేరాల భరతశర్మ
పేరాల భరతశర్మ సంస్కృతాంధ్రాలలో విద్వత్కవి, పండితుడు, అవధాని, నాటకకర్త మరియు నవలాకారుడు. 
భరతశర్మ 1933, ఫిబ్రవరి 2వ తేదీ ప్రకాశం జిల్లా, చీరాల పట్టణంలో జన్మించాడు. ఇతని తల్లిదండ్రులు రాజ్యలక్ష్మమ్మ మరియు బాలకృష్ణయ్య గారలు. ఇతడు గుంటూరు లోని హిందూ కళాశాలలో ఇంటర్మీడియట్, విజయవాడలోని ఎస్.ఆర్.ఆర్ మరియు సి.వి.ఆర్.కళాశాలలో బి.ఎ.చదివి 1953లో డిగ్రీ సంపాదించాడు. విశ్వనాథ సత్యనారాయణ ఇతని గురువు. ఇతడు డిగ్రీ తరువాత ప్రయివేటుగా చదివి బెనారస్ హిందూ విశ్వవిద్యాలయం నుండి సంస్కృతంలో ఎం.ఎ. పట్టాను 1959లో పొందాడు.
ఇతడు 1953లో డిగ్రీ పూర్తి అయిన వెంటనే తను చదువుకున్న ఎస్.ఆర్.ఆర్. మరియు సి.వి.ఆర్ కాలేజిలోనే ట్యూటర్‌గా ఉద్యోగంలో చేరాడు. తక్కువ సమయంలోనే ఉపన్యాసకునిగా పదోన్నతి పొంది 1960వరకు అక్కడ పనిచేశాడు. తరువాత కాకినాడలోని పిఠాపురం రాజావారి కళాశాలలో 1960 నుండి 1985 వరకు ఉపన్యాసకుడిగా పనిచేశాడు. 1985లో మరొకసారి పదోన్నతి పొంది విజయనగరం మహారాజా ప్రభుత్వ సంస్కృత కళాశాలలో ప్రిన్సిపాల్‌గా పనిచేశాడు. 1991లో ఇతడు అధ్యాపక వృత్తి నుండి పదవీవిరమణ చేశాడు.
ఇతడు బహుగ్రంథకర్త. ఇతని రచనలలో ముఖ్యమైనవి.
ఇతడు విజయవాడ, కాకినాడ, గుంటూరు, కంభంమెట్టు, కడప, చిలకలూరిపేట మొదలైన ప్రాంతాలతో పాటు ఆంధ్రదేశం నలుమూలలా తిరిగి 400కు పైగా అవధానాలు చేశాడు. ఇతని అవధానాలలో సమస్య, దత్తపది, వర్ణన, ఆశువు, పురాణం, నిషిద్ధాక్షరి, గణితం, అప్రస్తుత ప్రసంశ అనే అంశాలు ఉంటాయి. 
ఇతడు వివిధ అవధానాలలో చెప్పిన పద్యాలలో మచ్చుకు కొన్ని:
స్తుతమతులౌ కవీంద్రుల విశుద్ధవచస్కుల జోలి పోరుగా
అతులవిశేషభావగరిమాద్భుతమాధురి గ్రోల లేరుగా
అతి విరసంబులై వెలయునట్టివె యచ్చున వచ్చుచుండ భా
రతి వెగటయ్యె నేటి కవురా నవలాప్రియ నాగరాళికిన్ఆనన సుందర దీప్తుల
మానితలీల గనగ సుకుమారి కుమారిన్
మానసమున తలపులు తఱు
చై నాలో పొంగిపోయె సాగరమేదో!
అరయన్ దుష్టవధార్థఖండనఘనుండై మండు డెంతేన్ కళా
వరుడై పోల్చెడు గోపికారమణులన్ భావింప, శృంగార సం
భరణాటీన కళావిలాసివయి శుంభన్మూరి నీ బ్రాహ్మమౌ
సిరితో సృష్టిని గూర్చు నీశుడవు ప్రస్ఫేడాత్త ప్రజ్ఞానిధీశతమన్యుప్రముఖామరాధిప మనస్సంసక్తభావోజ్వలల్
సుతనుల్ రాగకలావిలాస గరిమా శుభ్రాంత రంగోత్తరల్
రతి సంభ్రాంత విలాస లాలసత రారా! యంచు బిల్వంగ దు
ర్మతినై నాడు వరూధినిన్ విడియ నర్థంబంనైది నాడన్ రతిన్ఇతడికి అనేక సన్మానాలు, సత్కారాలు జరిగాయి. ఇతని నవల మధురావిజయము ఆంధ్రప్రదేశ్ తెలుగు అకాడమీ వారిచే ఉత్తమ నవలగా నిర్ణయించబడింది. 1999లో పొట్టి శ్రీరాములు తెలుగు విశ్వవిద్యాలయం వారు అవధాన ప్రతిభా పురస్కారం ఇతడికి ప్రదానం చేశారు.
అనేక అవధానాలు, రచనలు, ఉపన్యాసాల ద్వారా ప్రజలను ఆకట్టుకున్న పేరాల భరతశర్మ 2002, డిసెంబరు 13న విజయవాడలో మరణించాడు.
సహజ వంతెన (వర్జీనియా)
సహజ వంతెన (Natural Bridge - న్యాచురల్ బ్రిడ్జ్) అనేది రాక్‌బ్రిడ్జ్ కౌంటీ, వర్జీనియాలో ఉన్న ఒక భూవిజ్ఞాన శాస్త్ర సంబంధ నిర్మాణం. దీనిలో సీడార్ క్రీక్ (జేమ్స్ నది యొక్క ఒక చిన్న ఉపనది) పర్వతప్రాంత సున్నపురాయి భూభాగమును కోత కోసుకుంటూ ప్రవహించుట వలన 90 అడుగుల (27.432 మీటర్లు) వెడల్పుతో, 215 అడుగుల (65.532 మీటర్లు) ఎత్తుతో ఒక సహజ ఆర్చ్ రూపొందింది. ఇది సమాంతర సున్నపురాయి పొరలను కలిగివున్నది, మరియు గుహ లేదా సొరంగంగా పైకప్పు అవశేషాలతో ఉన్నందున దీని కింది పొరల గుండా క్రీక్ ప్రవహించడంతో ఈ రాతిపొరల పర్వతం కోతకు గురై సహజ వంతెనగా రూపొందింది. ఈ న్యాచురల్ బ్రిడ్జ్ వర్జీనియా చారిత్రక ప్రదేశంగా మరియు జాతీయ చారిత్రక ప్రదేశంగా హోదాను కలిగియున్నది.
డి.వి. సుబ్బారావు (జూనియర్)
డి.వి. సుబ్బారావు (జూనియర్) ప్రముఖ రంగస్థల నటులు. ప్రముఖ రంగస్థల నటులైన డి.వి. సుబ్బారావు గారి మనమడు.
వెంకటసుబ్బయ్య, శ్రీదేవి దంపతులకు 1991, మార్చి 6న జన్మించారు. స్వస్థలం ఆంధ్రప్రదేశ్ రాష్ట్రములోని ప్రకాశం జిల్లా, వేటపాలెం.
తాత డి.వి. సుబ్బారావు, తండ్రి డి.వి. వెంకటసుబ్బయ్యల నుండి నటవారసత్వం పుచ్చుకున్న సుబ్బారావు తన 11వ ఏటనే రంగస్థలంపై అడుగుపెట్టారు. దాదాపు నాలుగు వేల ప్రదర్శనలు ఇచ్చారు.
సంగీత ఫౌంటైన్
సంగీత ఫౌంటైన్ (Musical fountain - మ్యూజికల్ ఫౌంటైన్) అనేది వినోద ప్రయోజనాల కోసం యానిమేటెడ్ ఫౌంటైన్ యొక్క ఒక రకం. ఇది నీటిని విరజిమ్ముతూ సౌందర్య డిజైన్‌ను (త్రిమితీయ చిత్రాల సహా) సృష్టిస్తుంది.
నాంచారమ్మ పల్లె
నాంచారమ్మ పల్లె శ్రీ పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము.
వడ్లవారి పల్లి
వడ్లవారి పల్లి శ్రీ పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము
ఏనుగుల వారి కొట్టాలు
ఏనుగుల వారి కొట్టాలు శ్రీ పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము.
రాజు గారి కొట్టాలు
రాజు గారి కొట్టాలు శ్రీ పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము
అరుంధతీ వాడ
అరుంధతీ వాడ శ్రీ పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము
గంధంవారి పల్లె
గంధంవారి పల్లె శ్రీ పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము.
బోడసిద్దాయ పల్లి
బోడసిద్దాయ పల్లి పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము.
మరియాపురం
మరియాపురం పొట్టి శ్రీరాములు నెల్లూరు జిల్లా, సీతారాంపురము మండలానికి చెందిన గ్రామము
వేజండ్ల సాంబశివరావు
వేజండ్ల సాంబశివరావు ప్రముఖ రంగస్థల నటులు.
సాంబశివరావు 1926, మే 15 న గుంటూరు జిల్లా, అమృతలూరు మండలంలోని మోపర్రు గ్రామంలో జన్మించారు.
సాంబశివరావుని వంకమామిడి రాజయ్య (ఉపాధ్యాయులు) నాటకరంగంలోకి తీసుకువచ్చారు. మల్లాది సూర్యనారాయణ శాస్త్రి, అబ్బూరి వరప్రసాదరావు, సి. రామమోహనరావు, చుండూరు మధుసూదనరావు, కొండ శేషగిరిరావు, దీవి శ్రీమన్నారాయణాచార్యులు, బొమ్మరాజు లక్ష్మీనారాయణ, వి.వి. అప్పలాచార్యులు, తాడిగడప సుబ్రహ్మణ్యశాస్త్రి మొదలైన నటులతో నటించారు.
వై. సుబ్బారావు, ముద్దా భాస్కరరావు, టి. పాపారావు, ఆంజనేయశర్మ, ఈవూరి సుబ్బారావు వంటి నటులు సాంబశివరావు దగ్గర నటనలో శిక్షణ పొందారు.శ్రీ శ్రీనివాస నాట్యమండలి (రేపల్లె), శ్రీ విశ్వవిరాట్ కళాసమితి (చెరుకుపల్లి) వారిచే సన్మానాలు అందుకున్నారు.
గంగాధర శాస్త్రి
లక్కవఝల వెంకట గంగాధర శాస్త్రి ఒక ప్రముఖ గాయకుడు, సంగీత దర్శకుడు మరియు విలేఖరి. భగవద్గీతను ప్రపంచ వ్యాప్తంగా ప్రాచుర్యం చెయ్యడానికి భగవద్గీత ఫౌండేషన్ అనే పేరుతో ఒక సంస్థను స్థాపించాడు. భగవద్గీతలోని మొత్తం శ్లోకాలను తాత్పర్యంతో సహా గానం చేశాడు. ఇందులో ఘంటసాల గానం చేసిన 106 శ్లోకాలను అదే రాగంలో పాడి మిగతా శ్లోకాలను స్వంతంగా స్వరపరిచాడు. ఘంటసాల పాటలు ఆయన గాత్ర ధర్మంతో ఆలపించడం ద్వారా "అభినవ ఘంటసాల" అనే పేరు పొందాడు.
గంగాధర శాస్త్రి 1967, జూన్ 27 న కృష్ణా జిల్లా, అవనిగడ్డ లో కాశీవిశ్వనాథ శర్మ, శ్రీలక్ష్మి దంపతులకు జన్మించాడు. ఆయనకు వేణుగోపాల్ అనే తమ్ముడు ఉన్నాడు. డిగ్రీ వరకు స్వస్థలంలోనే చదువుకున్నాడు. నాగార్జున విశ్వవిద్యాలయం అనుబంధ కళాశాల నుంచి బి.ఏ పూర్తి చేశాడు. తల్లిదండ్రులిద్దరికీ సంగీత పరిజ్ఞానం ఉండటంతో చిన్నప్పుడు వారి దగ్గర కొంత సంగీతం నేర్చుకున్నాడు. చిన్నప్పటి నుంచి ఘంటసాలను అభిమానించేవాడు. ఆయన పాటలు స్ఫూర్తిగా తీసుకునేవాడు. ఆయన స్ఫూర్తితోనే హైదరాబాదులో సంగీత కళాశాలలో ఐదేళ్ళ పాటు సంగీతం నేర్చుకున్నాడు. కర్ణాటక సంగీతం శ్రీరంగం గోపాలరత్నం నుంచి నేర్చుకున్నాడు. డాక్టర్ కోవెల శాంత, వాసా పద్మనాభం, హరిప్రియ, రేవతి రత్నస్వామి దగ్గర కూడా సంగీతాన్ని అభ్యసించాడు.
1995లో ఆయనకు అర్చనతో వివాహం జరిగింది. ఈ దంపతులకు ఇరువురు సంతానం. కుమారుడు విశ్వతేజ. కుమార్తె కీర్తి ప్రియ.
1990 నుంచి 2002 వరకు ఈనాడు, సితార పత్రికల్లో సినీ జర్నలిస్టుగా పనిచేశాడు. అంతే కాకుండా గాయకుడిగా, సంగీత దర్శకుడిగా కొనసాగుతున్నాడు. సినిమాల్లోనూ, రేడియోలోనూ, టీవీ సీరియళ్ళలోనూ, వేదికల మీద పాటలు పాడుతుంటాడు. సినిమాల్లో పాత్రలకు గాత్రదానం చేస్తుంటాడు. టీవీ కార్యక్రమాలకు, ప్రత్యేక కార్యక్రమాలకు ప్రయోక్తగా వ్యవహరించాడు.
1994లో దాసరి నారాయణ రావు దర్శకత్వం వహించిన నాన్నగారు అనే సినిమాలో పాటకు గాను ఉత్తమ నూతన గాయకుడిగా వంశీ ఇంటర్నేషనల్ ఫిలిం సొసైటీ వారి నుంచి పురస్కారం అందుకున్నాడు. నేపథ్య గాయకుడిగా ఆయన తొలి సినిమా ఇది. అన్నమయ్య సినిమాలో కొన్ని పాటలు పాడాడు. శ్రీ మంజునాథ సినిమా లో "ఓం అక్షరాయ నమః" అనే పాటను గానం చేశాడు.
జెయింట్ కాజ్‌వే
జెయింట్ కాజ్‌వే (Giant's Causeway) అనేది సుమారు 40,000 ఇంటర్లాకింగ్ బసాల్ట్ కాలమ్స్ ఉన్న ఒక ప్రాంతం, ఇది ఒక పురాతన అగ్నిపర్వత విస్ఫోటనం యొక్క ఫలితం. ఇది ప్రకృతి ప్రక్రియల ద్వారా ఆవిర్భవించిన ఒక క్లిష్టమైన నిర్మాణం.
బర్నీ జలపాతం
బర్నీ జలపాతం (Burney Falls - బర్నీ ఫాల్స్) అనేది కాలిఫోర్నియాలోని మక్‌ఆర్థర్-బర్నీ ఫాల్స్ మెమోరియల్ స్టేట్ పార్క్‌లో బర్నీ ఏరుపై ఉన్న ఒక జలపాతం. ఈ నీరు జలపాతానికి పైభాగాన మరియు జలపాతం వద్ద భూగర్భ బుగ్గల నుంచి వస్తుంది. ఇది 129 అడుగుల ఎత్తు ఉంటుంది. ఈ జలపాతం మండు వేసవి నెలల్లో కూడా రోజుకు 379 మిలియన్ లీటర్ల మేర స్థిరమైన ప్రవాహం రేటు అందిస్తుంది. ఈ జలపాతం రాతిపొరల నియంత్రిత ఊటలచే నియంత్రితమయ్యే నది పరివాహమునకు ఒక ఉదాహరణ, మరియు సమాంతర స్తరాల లోకోతలచే రూపొందిన జలపాతం కూడా.
మార్టూరు సుబ్బులు
మార్టూరు సుబ్బులు తెలుగు నాటకరంగంలో సీనియర్ నటీమణి.
సుబ్బులు ఆంధ్ర ప్రదేశ్ లోని ప్రకాశం జిల్లా, మార్టూరు లో జన్మించారు. నాటకరంగంలోకి ప్రవేశించిన తరువాత మార్టూరు నుండి తెనాలి కి స్థిరపడ్డారు.
బళ్లారి రాఘవ, కన్నాంబ, కాంచనమాల, కళ్యాణం రఘురామయ్య, పులిపాక వెంకటప్పయ్య మొదలైన ప్రముఖ నటీనటులతో కలిసి నటించారు.
వీరి కంఠస్వరం చాలా మధురంగా ఉండేది. తులసీ జలంధర నాటకంలో ఈవిడ పాడిన పద్యాలకు చాలా గుర్తింపు వచ్చింది. ఈవిడ దాదాపు 15 గ్రామఫోన్ రికార్డులు ఇచ్చారు. పులిపాక వెంకటప్పయ్య తో కలిసి నటించిన నాటకాలకు ఎక్కువ ప్రేక్షకాదరణ లభించడమేకాకుండా, కాంట్రాక్టర్లకు మంచి లాభాలు వచ్చాయి. పూర్ణిమ, కళ్యాణి, కన్నాంబ వంటి నటీమణులతో సుబ్బులు పోటీపడి నటించేవారు.
సుబ్బులుగారు తులసీ జలంధర నాటకంలో నటించారు. యశోద, ద్రౌపది, తులసీ, సత్యభామ వంటి ప్రముఖ పాత్రలు పోషించారు.
లినక్స్ మ్యాగజైన్
లినక్స్ మ్యాగజైన్ ఆనేది లినక్స్ నిపుణులకు మరియు ఔత్సాహికుల కోసం వెలువడే ఒక అంతర్జాతీయ మాసపత్రిక. ఇది జర్మనీ మాధ్యమ సంస్థ మీడియాలింక్స్ ఎజీ యొక్క లినక్స్ న్యూ మీడియా విభాగంచే ప్రచురించబడుతుంది.
ఈ మాసపత్రిక మొట్టమొదటి సారిగా 1994 లో జర్మన్ భాషలో ప్రచురించబడింది. తరువాత ఆంగ్లం, జెర్మన్, పాలిష్, పోర్ట్యుగీసు మరియు స్పానిష్ భాషలలో కూడా ప్రచురించడం ప్రారంభించారు.
లినక్స్ వాయిస్
లినక్స్ వాయిస్ ఆనేది ఒక లినక్స్, ఓపెన్ సోర్స్ మాసపత్రిక. ఇది యూకెలోని ఏప్రిల్ 2014లో ప్రచురణ ప్రారంభించబడింది.
పరిమళా సోమేశ్వర్
పరిమళా సోమేశ్వర్ 1970వ దశకంలో పేరుపొందిన రచయిత్రి. ఈమె ఎం.ఎస్.సి పట్టాను పుచ్చుకుంది. ఈమె హైదరాబాదులోని సిటీకాలేజిలో కెమిస్ట్రీ లెక్చరర్‌గా పనిచేసింది.
ఈమె రచనలు 1965-1985 మధ్యకాలంలో ఆంధ్రప్రభ, ఆంధ్రపత్రిక, యువ, జ్యోతి, పుస్తకం, భారతి, ఆంధ్రజ్యోతి, వనిత, విశ్వరచన మొదలైన పత్రికలలో వెలువడ్డాయి.
స్క్విడ్ (సాఫ్ట్‌వేర్)
స్క్విడ్ ఒక కాషింగ్ మరియు ఫార్వార్డింగ్ వెబ్ ప్రాక్సీ సాఫ్టువేర్. దీనిని పలు రకాలుగా విస్తృతంగా వినియోగించవచ్చు, ఒక వెబ్ సర్వర్కు వచ్చే పునరావృత అభ్యర్థనలను కాషింగా ద్వారా వేగవంతంగా చేయవచ్చు.
విన్నకోట కృష్ణమూర్తి
విన్నకోట కృష్ణమూర్తి ప్రముఖ రంగస్థల నటులు.
కృష్ణమూర్తి 1937లో కోటయ్య, కొండమ్మ దంపతులకు ప్రకాశం జిల్లాలో జన్మించారు. గుంటూరు జిల్లా, తెనాలి మండలంలోని పినపాడు (తెనాలి) కి వచ్చి స్థిరపడ్డారు. తెనాలిలోని పోస్టల్ డిపార్టుమెంట్ లో పనిచేసి, పదవి విరమణ చేశారు.
కృష్ణమూర్తి తల్లిగారు కొండమ్మ పాటలు, అన్నగారు బృందావన భజన పాటలు పాడుతుండేవారు. అలా వారు పాడుతున్నప్పుడు విన్న కృష్ణమూర్తి తన స్నేహితుల దగ్గర పద్యాలు పాడుతుండేవారు.
లవకుశ నాటకంలోని సీత పాత్రతో రంగప్రవేశం చేశారు. ఎక్కువసార్లు సీత పాత్ర ధరించడం వల్ల వీరిని సీత అని పిలిచేవారు. శ్రీ వెంకటేశ్వర నాట్యమడలి వారి నాటకాలలో నటించారు. ఆకుల వెంకయ్య దగ్గర చింతామణి నాటకంలోని భవానీశంకరుడు పాత్రను నేర్చుకొని విజయవాడ, బాపట్ల మొదలైన ప్రాంతాలలో జరిగిన నాటకపోటీలలో పాల్గొని బహుమతులు అందుకున్నారు. బండారు రామారావు, పాతూరి రామకృష్ణమార్తి వంటి ప్రముఖ నటులతో కలిసి నటించారు.1994లో తెనాలిలోని రామలింగేశ్వరపేటలో సన్మానించారు.
అంబర్ రూమ్‌
అంబర్ రూమ్‌ (Amber Room) అనేది అంబర్ పలకలలో బంగారు ఆకులు మరియు అద్దాలు అమర్చి అలంకరించబడిన ఒక ప్రపంచ ప్రసిద్ధ గది. ఇది రష్యాలోని సెయింట్ పీటర్స్‌బర్గ్‌లో కాథరిన్ ప్యాలెస్‌లో ఉంది. అసలైన అంబర్ రూమ్‌ నిజానికి ప్రూసియాలో 18 వ శతాబ్దంలో నిర్మించబడింది, అసలైన అంబర్ రూమ్ రెండవ ప్రపంచ యుద్ధం సమయంలో కొల్లగొట్టబడింది, తరువాత అది ఏమయ్యిందో తెలియకుండా పోయింది, తరువాత మళ్ళీ అంబర్ గదిని పోలిన నమూనాతో సెయింట్‌ పీటర్స్‌బర్గ్‌లో 1979లో మరో గది నిర్మాణం మళ్లీ ప్రారంభి 2003 కి తిరిగి సృష్టించారు. కోల్పోయిన అసలైన అంబర్ గది పూర్వం "ప్రపంచపు ఎనిమిదవ అద్భుతము"గా భావించబడింది. అంబర్ రూమ్ నిర్మాణం మొదట ప్రూసియాలో 1701 మధ్యన జరిగింది. ఈ గది జర్మన్ బరోక్ శిల్పి ఆండ్రియాస్ స్కలుటర్ మరియు డానిష్, అంబర్ కళాకారుడు గాట్ఫ్రైడ్ వోల్ఫ్రామ్‌ లచే రూపకల్పన చేయబడింది. స్కలుటర్ మరియు వోల్ఫ్రామ్‌ 1707 వరకు ఈ గది పనిచేశారు, డన్జిగ్ కు చెందిన అంబర్ మాస్టర్స్ గాట్ఫ్రైడ్ టురావ్ మరియు ఎర్నెస్ట్ స్చచ్ట్ లచే ఈ పని కొనసాగింది. ఇది 6 టన్నులకు పైగా అంబర్ ను కలిగియున్నది. దీని ప్రస్తుత ఆచూకీ ఒక రహస్యం.
మల్లాది సూరిబాబు
మల్లాది సూరిబాబు ప్రముఖ సంగీత విద్వాంసుడు మరియు ఆకాశవాణి కళాకారుడు.
మల్లాది సూరిబాబు 1945లో జన్మించాడు. ఇతని కుటుంబంలో వంశపారంపర్యంగా సంగీతం అబ్బింది. ఇతని తండ్రి శ్రీరామమూర్తి గొప్ప సంగీత విద్వాంసుడు. కాబట్టే పుట్టుక నుంచి గొప్ప సంగీత సంస్కారం సూరిబాబుకు ఆనువంశికంగానే వచ్చింది. ఇతని మృదుమధుర స్వరం గాంభీర్య మాధుర్యాలతో ఉండడం అనే ప్రత్యేక లక్షణమే ఇతనికి విజయవాడ ఆకాశవాణి కేంద్రంలో ఎనౌన్సర్‌గా ఉద్యోగం వచ్చేలా చేసింది. తండ్రి శ్రీరామమూర్తి స్ఫూర్తితో నేర్చిన సంగీత బాణి సూరిబాబుకు దశదిశలా పేరు ప్రజ్వలిల్లేలా చేసింది.
శ్రుతిమీద విశేష దృష్ట్టి ఉన్నవాడవడం చేత సూరిబాబు అన్ని శ్రుతులకూ తంబూరా శ్రుతి చేసి సి.డిల రూపంలో వెలువరించాడు. నారాయణతీర్థులూ, రామదాసూ, సదాశివ బ్రహ్మేంద్రులూ, అన్నమయ్య, కైవారం నారాయణ, ఆదిభట్ల నారాయణదాసుల కీర్తనలకు స్వరరచన చేసి సంగీత చరిత్రలో సమున్నత స్థానాన్ని పొందాడు. విజయవాడ కేంద్రంనుంచి ప్రసారమయ్యే సంగీత శిక్షణ కార్యక్రమంలో ఇతని గంభీరకంఠం ఇతని గురువు ఓలేటి శిక్షణతో మరింత మెరుగైన బంగారంలా మెరిసింది. సూరిబాబును ఒక అగ్రశ్రేణి కళాకారునిగా నిల్పింది. లలిత సంగీతాన్నికూడా శాస్ర్తీయ సంగీతానికి జోడించి చక్కని ప్రయోగాలు సూరిబాబు ఆకాశవాణి ద్వారా శ్రోతలకు అందించాడు. శ్రీపాద పినాకపాణి వద్ద ఇతడూ సంగీత అభ్యాసంచేసి తన సంగీత పరిజ్ఞానానికి మరింత సానబెట్టాడు. సూరిబాబు అనేక దేశ విదేశాలలో లెక్కలేనన్ని కచేరీలు చేశాడు. అమెరికాలోని పిట్స్‌బర్గ్‌ వేంకటేశ్వరస్వామి దేవాలయంలో 6 నెలల పాటు అక్కడి విద్యార్థులకు సంగీత పాఠాలు బోధించాడు. ఇతని కుమారులు శ్రీరామప్రసాద్‌, రవికుమార్‌ ఇద్దరూ "మల్లాది సోదరులు" పేరుతో సంగీత కచ్చేరీలు చేస్తున్నారు.
తృణమణి
తృణమణి (Amber - అంబర్) అనగా శిలాజమయిన చెట్టు బంక, ఇది నవీన శిలాయుగం నాటి నుంచే దాని రంగు మరియు సహజ అందం కారణంగా ప్రశంసలు అందుకుంటుంది.
వెలమవారిపాలెం
వెలమవారిపాలెం గుంటూరు జిల్లా, శావల్యాపురం మండలానికి చెందిన గ్రామము.
గంటావారిపాలెం
గంటావారిపాలెం గుంటూరు జిల్లా, శావల్యాపురం మండలములోని ఒక చిన్న గ్రామము.
భాస్కరనగరం
భాస్కరనగరం గుంటూరు జిల్లా, శావల్యాపురం మండలములోని ఒక చిన్న గ్రామము.
వయ్యకల్లు
వయ్యకల్లు గుంటూరు జిల్లా, శావల్యాపురం మండలములోని ఒక చిన్న గ్రామము.
నేహా శర్మ
నేహా శర్మ (జననం 1987 నవంబరు 21) ప్రముఖ భారతీయ నటి మరియు మోడల్. నేహా శర్మ మొదట తెలుగు సినిమా చిరుతలో రాం చరణ్ సరసన నటించింది ఇది 2007లో విడుదల అయింది. నేహా శర్మ కుర్రాడు సినిమాలో కూడా నటించారు. ఆమె ఎక్కువగా హిందీ సినిమాల్లో నటించింది.
నేహా శర్మ 1987, నవంబరు 21 న బీహార్ లోని భాగల్పూర్లో జన్మించింది. ఆమె తండ్రి అజిత్ శర్మ ఒక వ్యాపారవేత్త మరియు రాజకీయ నాయకుడు. భగల్పుర్ కి MLA గా ఎన్నిక అయ్యారు. నేహా శర్మ బీహార్ లోని మౌంట్ కర్మెల్ లో ఉన్నత పాఠశాల విద్యను పూర్తిచేసి, న్యూఢిల్లీలో నేషనల్ ఇన్స్టిట్యూట్ ఆఫ్ ఫ్యాషన్ డిజైన్ కళాశాలలో ఫ్యాషన్ డిజైన్ కోర్సు పూర్తి చేసింది. ఈమె చిన్నప్పుడు ఆస్తమ వ్యాధితో బాధపడింది, అప్పుడు హైదరాబాద్కి చెందిన కుటుంబం ఆ వ్యాధి నయం అవడానికి సహాయపడ్దారు.
సాయిమాధవ్‌ బుర్రా
సాయిమాధవ్‌ బుర్రా ప్రముఖ రంగస్థల నటులు, రచయిత మరియు సినిమా సంభాషణల రచయిత. కృష్ణం వందే జగద్గురుం సినిమాతో సినీ సంభాషణల రచయితగా పరిచయమయ్యాడు.
సాయిమాధవ్‌, ప్రముఖ రంగస్థల నటులైన బుర్రా సుబ్రహ్మణ్యశాస్త్రి, జయలక్ష్మి గార్ల కుమారుడు. ఆంధ్రప్రదేశ్ రాష్ట్రంలోని గుంటూరు జిల్లా తెనాలిలో 1973 డిసెంబర్ 16న జన్మించారు.
తల్లిదండ్రులిద్దరు రంగస్థల కళాకారులు అవడం, కళాకారుల కుటుంబంలో జన్మించడం సాయికి కలిసొచ్చింది. ఆరు సంవత్సరాల వయసులోనే హరిశ్చంద్ర నాటకంలో లోహితాశ్యుడు పాత్ర ధరించారు. హైస్కూల్ చదువులో స్కూల్ నాటకాల్లో నటించి, అందరి ప్రశంసలు అందుకున్నారు. మయసభ దుర్యోధన ఏకపాత్రాభినయంలో మంచి పేరు సంపాదించారు.
తన మిత్రులతో కలిసి అభ్యుదయ కళాసాహితి అనే సంస్థను స్థాపించి, కళ్లు నాటికను ప్రదర్శించారు.రంగస్థలం నుండి సినిమారంగంలోకి ప్రవేశించి సినిమాలలో నటించడమేకాకుండా పాటలు, సంభాషణలు రాస్తున్నారు.
నటుడిగామాటల రచయితగాకథ - టెలిప్లే - మాటలు - దర్శకత్వంకథ - స్క్రీన్ ప్లే - మాటలుమాటలు - పాటలుస్క్రీన్ ప్లే - మాటలుమాటల రచయితగాకథ - స్క్రీన్ ప్లే - మాటలు - పాటలు
ముండ్రువారిపాలెం
ముండ్రువారిపాలెం గుంటూరు జిల్లా శావల్యాపురం మండలానికి చెందిన గ్రామం.
వెంకటేశ్వరనగర్
వెంకటేశ్వరనగర్ గుంటూరు జిల్లా శావల్యాపురం మండలానికి చెందిన గ్రామం.
పియానో
పియానో (Piano) అనేది ఒక తీగల సంగీత వాయిద్యం, దీనిలో తీగలు హెమ్మర్‌లచే చలిస్తాయి. దీనిని ఒక కీబోర్డు ఉపయోగించి వాయిస్తారు. దీని "కీ"లు (చిన్న మీటలు) వరుసగా ఉంటాయి. దీనిని రెండు చేతుల యొక్క అన్ని వేళ్లతో (బ్రొటనవేళ్లతో సహా) కిందికి నొక్కడం లేదా తట్టడం ద్వారా ఉపయోగిస్తారు, దీని హెమ్మర్లు తీగలకు తగలటం ద్వారా సంగీత ధ్వనులు ప్రదర్శితమవుతాయి.
అమృతా రావు
అమృతా రావు(జననం జూన్ 7, 1981) ప్రముఖ భారతీయ నటి మరియు మోడల్. అమృతా రావు ముంబాయి లో పుట్టి పెరిగింది. ఆమె కొన్ని తెలుగు సినిమాల లో కూడ నటించింది, ఎక్కువగా హిందీ సినిమాల లో కనిపించింది. అమృతా రావు హిందీ చిత్రం 'వివాహ్' లో నటించడం ద్వారా ఆమెకు మంచి పేరు వచ్చింది.
అమృతా రావు ముంబాయి లో పుట్టింది.ఆమె తండ్రి పేరు దీపక్ రావ్ ఈయనకు ఒక ప్రకటనల సంస్థ ఉంది.ఆమె చెల్లి పేరు ప్రీతిక రావ్ , ఈమె కూడ మోడల్ మరియు దక్షిణాది సినిమా నటి. అమృతా రావు క్యానోస కాన్వెంట్ గర్ల్స్ పాఠశాల లో ఉన్నత పాఠశాల విద్యను పూర్తిచేసి, సోఫియా కళాశాల లో సైకాలజీ లో డిగ్రీ పూర్తి చేసింది. అమృతా రావు కుటుంబం సాంప్రదాయబద్దమైన కుటుంబం. అమృతా రావు స్తానిక భాష తెలుగు , ఈమె మరాటి, ఆంగ్లం, హిందీ భాషలు మాట్లాడుతుంది.ఈమె తన ప్రియుడు అన్మోల్ ని 7 సవంత్సరాలు ప్రేమించుకుని 15th మే 2013 న ముంబాయి లో వివాహం చేసుకున్నారు, అన్మోల్ ఒక రేడియో జాకీ.
నాన్న నేను నా బాయ్‌ఫ్రెండ్స్
నాన్న నేను నా బాయ్‌ఫ్రెండ్స్ 2016 తెలుగు సినిమా.
అనగనగా ఓ తండ్రి (రావు రమేష్‌). లేక లేక పుట్టిన తన కూతుర్ని (హెబ్బా పటేల్‌) అల్లారు ముద్దుగా పెంచుకుంటాడు. కూతురు ఎడ్డెం అంటే తండ్రి కూడా ఎడ్డెం అంటాడు. ఇక వాళ్లిద్దరి మధ్య గొడవలు ఎందుకొస్తాయి? ఆ కూతురికి ఓ మంచి సంబంధం చూసి పెళ్ళి చేద్దామనుకొంటాడు. కానీ.. 'నేనో అబ్బాయిని ప్రేమించా. తననే చేసుకొంటా ' అంటుంది. కానీ అది అబద్ధం.
కూతురు ఇష్టమే తండ్రి ఇష్టం కాబట్టి.. 'ఆ అబ్బాయినే చేసుకో ' అంటాడు. కానీ ఆర్నెల్లు గడువు ఇస్తాడు. గడువు లోపు ప్రేమించినోడ్ని పెళ్ళి చేసుకోవాలి.. లేదంటే తాను చూపించినోడిని కాదనకూడదన్నది షరతు. ప్రేమించానన్న అబద్ధాన్ని నిజం చేయడానికి తనకు కావాల్సిన అబ్బాయిల్ని అన్వేషిస్తుంది. చివరికి ముగ్గుర్ని (నోయెల్‌.. పార్వతీశం.. అశ్విన్‌) చూసుకొని.. వాళ్లలో ఒకరిని పెళ్ళి చేసుకొందామనుకొంటుంది. కానీ ఆ ముగ్గురూ నిజంగానే ప్రేమలో పడిపోతారు. వాళ్ల ప్రేమలో ఉన్న నిజాయతీని కాదనలేక ముగ్గురికీ ఐ లవ్‌ యూ చెబుతుంది. మరీ ముగ్గురిలో ఎవరిని పెళ్ళి చేసుకొంది? అనేది మిగిలిన కథ.
తవ్వా ఓబుల్ రెడ్డి
తవ్వా ఓబుల్ రెడ్డి కడప జిల్లాకు చెందిన రచయిత, పాత్రికేయుడు . వీరి కథలు ప్రముఖ దినపత్రికలలో ప్రచురితమయ్యాయు. వీరు వృత్తి రీత్యా ప్రభుత్వ ఉపాధ్యాయ వృత్తిలో ఉన్నారు . ఇరవై కిపైగా కథలు, యాభై కవితలు, వందలాది వ్యాసాలను రచించారు. వీరు రచించిన గండికోట పుస్తకానికి ఆంధ్ర ప్రదేశ్ రాష్ట్ర ప్రభుత్వ ఉత్తమ రచయిత పురష్కారం లభించింది. ఓబుల్ రెడ్డి రచనలు ప్రధానంగా రాయలసీమ యాసలో సాగుతాయి. ఎక్కువగా రైతు సంబంధిత కథలు రాస్తుంటారు.
కడప జిల్లా ఖాజీపేట మండలం బక్కాయపల్లె గ్రామంలో
తవ్వా ఓబుల్ రెడ్డి జన్మించారు. తల్లిపేరు గంగమ్మ, తండ్రి పేరు ఓబుల్ రెడ్డి . వీరు తెలుగు భాషోద్యమ కారుడిగా, చరిత్ర పరిశోధకుడిగా వ్యవహరిస్తున్నారు. పత్రికలలో అనేక సామాజిక అంశాలపై వ్యాసాలు రాస్తూ ఉంటారు. గతంలో ఈనాడు, ఆంధ్రప్రభ, ఆంధ్రజ్యోతి, వార్త దినపత్రికలలో సబ్ ఎడిటర్, పాత్రికేయుడిగా పనిచేసారు.
నిమ్మరాజు ప్రసాద్
నిమ్మరాజు ప్రసాద్ ప్రముఖ రంగస్థల నటులు.
నిమ్మరాజు ప్రసాద్ తన తండ్రి వెంకటరమణారావు ప్రోత్సాహంతో నాటకరంగంలోకి ప్రవేశించారు. అనేక సాంఘీక, పౌరాణిక నాటకాలలో నటించారు. సంగం డయిరీ (వడ్లమూడి) లో ఉద్యోగం చేస్తున్నారు.
ఆమ్‌స్టర్‌డ్యామ్
ఆమ్‌స్టర్‌డ్యామ్ (Amsterdam) అనేది నెదర్లాండ్స్ రాజ్యం యొక్క రాజధాని మరియు అత్యంత జనాభా కలిగిన పురపాలక సంఘం. దీనియొక్క స్థితి రాజధానిగా నెదర్లాండ్స్ రాజ్యాంగముచే ఆదిష్టమయ్యింది, అయితే ఇది ప్రభుత్వ స్థానం కాదు, ఇది హాగ్.